2 TIMOTEO 4 KEK - Nintzˈa̱ma cha̱cuu saˈ xcˈabaˈ li - Bible Gateway\n2 TIMOTEO 4 Kekchi (KEK)\n4 Nintzˈa̱ma cha̱cuu saˈ xcˈabaˈ li Dios nak ta̱chˈolob li xya̱lal. Ut nintzˈa̱ma ajcuiˈ saˈ xcˈabaˈ li Ka̱cuaˈ Jesucristo, li ta̱rakok a̱tin saˈ xbe̱neb li yoˈyo̱queb ut li camenakeb nak ta̱cha̱lk cuiˈchic riqˈuin lix nimal xcuanquil. 2 La̱in nintzˈa̱ma cha̱cuu nak ta̱chˈolob xya̱lal li ra̱tin li Dios. Chayal a̱kˈe chixba̱nunquil chi junelic usta naxqˈue rib cha̱cuu usta incˈaˈ. Chatijeb ut chakˈuseb. Chaqˈue xcacuilal xchˈo̱leb ut chicua̱nk a̱cuyum ut incˈaˈ ta̱canab xcˈutbal li xya̱lal chiruheb. 3 Tento nak ta̱cˈut li xya̱lal chiruheb xban nak ta̱cuulak xkˈehil nak incˈaˈ chic teˈraj rabinquil li tijleb tzˈakal ya̱l. Aˈ chic li jun tu̱beb chi aj tzolonel, aˈan chic li teˈxta̱ke re nak ta̱yehekˈ reheb cˈaˈru li teˈraj rabinquil ut aˈan chic li teˈxqˈue xchˈo̱l chirabinquil. 4 Incˈaˈ chic teˈraj rabinquil lix ya̱lal. Aˈ chic li serakˈ li ma̱cˈaˈ na‑oc cuiˈ, aˈan chic li teˈraj rabinquil. 5 Aˈut la̱at, Timoteo, chaqˈuehak retal chi us li cˈaˈru ta̱ba̱nu. Chacuyak xnumsinquil li raylal ut chajultica̱k resil li santil evangelio ut chaba̱nuhak la̱ cˈanjel chi tzˈakal. 6 Ut la̱in, saˈ xcˈabaˈ li Ka̱cuaˈ ta̱osokˈ lin yuˈam joˈ jun li mayej chiru. Yo̱ chi cuulac xkˈehil nak tincamsi̱k. 7 Xinyal inkˈe chixba̱nunquil li cha̱bil cˈanjel. Xinqˈue inchˈo̱l chixba̱nunquil chi tzˈakal li tenebanbil saˈ inbe̱n xba̱nunquil ut chi anchal inchˈo̱l xinpa̱ban. 8 Anakcuan caˈaj chic lin ma̱tan nacuoybeni li naqˈueheˈ reheb li ti̱queb xchˈo̱l. Li Ka̱cuaˈ li narakoc a̱tin saˈ ti̱quilal, aˈan ta̱qˈuehok cue saˈ li cutan nak tol‑e̱lk cuiˈchic. Ut moco caˈaj cuiˈ ta cue la̱in tixqˈue. Tixqˈue aj ban cuiˈ reheb chixjunileb li yo̱keb chi oybeni̱nc re lix cˈulunic chi anchaleb xchˈo̱l.\nLaj Pablo naxye re laj Timoteo cˈaˈru tixba̱nu\n9 Cha̱lkat chicuilbal chi junpa̱t. 10 Cuanquin injunes arin. Laj Demas xinixcanab xban xrahinquil ru li cˈaˈak re ru cuan saˈ ruchichˈochˈ ut xco̱ saˈ li tenamit Tesalónica. Laj Crescente xco̱ Galacia chi cˈanjelac ut laj Tito xco̱ saˈ li naˈajej Dalmacia. 11 Chixjunileb li nequeˈtenkˈan cue ma̱ aniheb chic. Caˈaj chic laj Lucas cuan cuiqˈuin. Joˈcan nak nintzˈa̱ma cha̱cuu nak ta̱numeˈbok chak laj Marcos ut ta̱cˈam chak cha̱cuix nak tatcha̱lk. Aˈan tinixtenkˈa chi cha̱bil saˈ li cˈanjel. 12 Ut laj Tíquico xintakla saˈ li tenamit Efeso. 13 Nak tatcha̱lk, chacˈamak chak cue li capa quincanab chak saˈ li tenamit Troas saˈ rochoch laj Carpo. Ut chacˈamak ajcuiˈ chak li hu. Li kˈaxal nacuaj ru, aˈan li tzˈu̱m li tzˈi̱banbil ru. 14 Laj Alejandro, laj tenol chˈi̱chˈ, nabal chi raylal xba̱nu cue. Li Ka̱cuaˈ, aˈan li ta̱kˈajca̱mu̱nk re riqˈuin li cˈaˈru naxba̱nu. 15 Chacolak ajcuiˈ a̱cuib la̱at chiru aˈan xban nak kˈaxal xi̱cˈ narabi resil li colba‑ib li nakaye. 16 Nak quinbokeˈ xbe̱n cua riqˈuin laj rakol a̱tin, ma̱ ani quia̱tinac chicuix. Quineˈxcanab injunes chixjunileb. Miqˈueheˈ ta li ma̱c aˈin saˈ xbe̱neb. 17 Abanan li Ka̱cuaˈ quitenkˈan cue ut quixqˈue xcacuilal inchˈo̱l re xjulticanquil chi tzˈakal resil li colba‑ib re nak chixjunileb li ma̱cuaˈeb aj judío teˈrabi resil li evangelio. Joˈcan nak quincoleˈ saˈ rukˈ li cakcoj. 18 Ut li Ka̱cuaˈ ta̱colok cue chiru li ma̱usilal nequeˈxcˈoxla xba̱nunquil cue ut tinixcˈam saˈ lix nimajcual cuanquilal aran saˈ choxa. Aˈan taxak chilokˈonima̱nk chi junelic kˈe cutan. Joˈcan taxak.\nLaj Pablo naxtakla xsahil xchˈo̱leb laj pa̱banel li cuanqueb Efeso\n19 Chaqˈueheb xsahil xchˈo̱leb lix Prisca ut laj Aquila joˈqueb ajcuiˈ chixjunileb li cuanqueb saˈ rochoch laj Onesíforo. 20 Laj Erasto quicana chak aran Corinto. Ut laj Trófimo toj yaj nak quincanab saˈ li tenamit Mileto. 21 Kˈaxal us cui tatcha̱lk nak toj ma̱jiˈ naticla li habalkˈe. Xtakla xsahil a̱chˈo̱l laj Eubulo, joˈqueb ajcuiˈ laj Pudente, laj Lino, lix Claudia ut chixjunileb li herma̱n li cuanqueb arin. 22 Aˈ taxak li Ka̱cuaˈ chicua̱nk a̱cuiqˈuin. Ut aˈ taxak li rusilal li Dios chicua̱nk e̱riqˈuin la̱ex che̱junilex. Joˈcan taxak.


K'anjelank ch'och rik'in xkolb'al rix li wank xyu'am - Jun waklijik sa' eb' li qak'aleb'aal li naxik'utunk rib'\nFundación Fray Domingo de Vico\nSanta María Cahabón, Alta Verapaz. Guatemala\nChan ru wanko\nKawresink rik'in tzolb'il na'leb' ut xk'anjelankil li ch'och'\nKawresink chirix awk ut ketomj sa' eb' li k'aleb'aal\nExperimentación y Producción\nRadio Santa María Qana I'tzam\nMovimiento Juvenil Rural\nCultura Campesina - Maya Q'eqchi'\nK'anjelak ch'och rik'in xkolb'al rix li wank xyu'am - Jun waklijik sa' eb' li qak'aleb'aal li naxik'utunk rib'\nLi xiw ut li oyb’eenihom\nLi teepal wan li xloq’al a’anaq junaq eetalil b’ar wi’ tixchap rib’ chi tz’aqal li wanjik sa’ li junkab’al reheb’ laj k’alom winq rik’in li loq’laj ch’och’, li ha’, li che’k’aam, li xul ut li na’jej b’ar wi’ nake’xpuktesi rib’. Jwal aak’aak naraj xnumtajenaqil xtawasinkil ru li ch’och’, xwankil li naruuchin ut xyok’b’al li loq’laj che’ toj yo’yo. Jwal k’a’uxla aj wi’ li jalajik jo’ naq taachaqiq li ha’, li b’uutiha’, li roso’jik li ru li ch’och’, li roso’jik li loq’laj che’k’aam, li roso’jik li xq’unal li ch’och’ ut li xuwajel naq maak’a’ chik naril ut naxram li che’k’aam. Ab’an wank junjunq li xna’aj laj k’alom winq maraj li qas qiitz’in sa’ li k’aleb’aal tixwaklisi li qach’ool. Wankeb’ li qas qiitz’in nake’xsik’ xraqb’al junaq li ch’a’ajkilal re naq nake’xsik’ xyaalal chan ru us taa’elq li awimj li nake’xkuutun wi’ rib’. Rik’in yalb’al xq’eheb’ laj ka’lom winq a’in naqak’e reetal naq naru xsik’b’al xyaalal chan ru naru li awk, sa’ li jalanjalanq chi k’aleb’aal wankeb’ ak yookeb’ chi wakliik li xch’ooleb’ chi rilb’al li na’leb’ ut li k’anjel a’an. Rik’in li xk’anjelankil, xtenq’ li jalanjalaq chi ch’uut, li komonil, yalok q’e nantenq’ank, uy ta ink’a’ yoo chi tamk chi junpaat, ab’an chi kach’inq yoo chi k’utunk.\nLi xsik’b’al li xb’eehil li nak’anjelak ut li tumin moko naxchap ta rib’rik’in li qawanjik oxloq’il wank.\nNaqajayali jun li k’anjelak ch’och’ naxkuutun rib’ xb’aan naq:\nLi poyanam moko naxk’os ta li xwanjik li nak’anjelak re naq taapuktaaq a’in.\nMoko naxk’ojob’ ta rib’ rik’in xk’ulub’ ka’aj wi’ re xk’ulb’al li tzekemj, ab’an naq taruuq chi xkawresinkil rib’ re xtawb’al li xtzemj junaq rik’in li xloq’laj xk’anjel jo’ naraj li wank, xb’aan naq rik’in a’in naxk’job’ li xch’ool rik’in li nawom wank sa’ jalan tenamit kama’ Watemaal.\nA’an naxk’uub’ ru li xloq’al li k’a’aq reeru wank sa’ li teepal chi ru li nachal sa’ li jalan tenamit.\nA’an naxkutuni rib’ chi kaw rik’in li xk’anjel, li xk’a’uxlankil chi yaal reeru ut li xseeb’al xch’ool li qas qiitz’in chi ru li tusub’anb’il chalenaq sa’ jalan na’jej.;\nRik’in li rusilal, rik’in li xtenq’ li qas qiitz’in ut eb’ li k’anjelob’aal wank sa’ li qateepal moko ch’a’aj ta xwaklisinkil jun sutaq chik chi tustuuk ru, jwal chi ru li nake’xye qe, a’an naxnaw naq li xkawilal xk’a’uxl ut xna’leb’ li qas qiitz’in nak’anjelak re xk’amb’al chi uub’ej li waklijik chi maak’a’ tqaj wi’ li xkawilal li na’leb’ ut li ka’njel li nachal rik’in jalan chik.\nLi tusilal xtawb’al li tumin a’an ut xchaab’ilob’resinkil li xyu’am li qas qiitz’in jo’ rik’in li (rochoch, ha’, sab’esij ib’, kawilal, tzolok ut wank chik xkomon...) a’an li jwal aajel ru. Ab’an li tzekemb’ej rik’in xchaab’ilal, xk’ihal ut li xk’iila paayinkil ru chi ru li jun chihab’ a’in junelik naxtz’aqob’res ru li jwal aajel ru chi ru li junkab’al cho’q re laj k’alom winq. Ab’an jalan wi’ li xk’ihal li xna’aj kolb’il chi tz’aqal chi ru li roq ha’ ut re xchaab’ilob’resinkil li xq’unal ru li ch’och’ re tixkkutun rib’ tu re li xsik’b’al li waklijik ut rik’in a’in naru nawank xchaab’ilal rawb’al li kok’ awimj cho’q re li junkab’al: li rajsinkil li xloq’al li junjunq chi qas qiitz’in sa’ li jun kab’aleb’ laj k’anjel ch’och’, a’in naxch’olob’ chi qu naq a’an jun xcha’al li k’ajel. Rik’in li reek’ankil xsahil li qach’ool ut li xk’iijik naq naqak’am qib sa’ aatin a’an jun aj wi’ a’in jwal nak’utunk sa’ xyanqeb’ li junkab’al xb’een wa xe’xb’aanu li k’anjel ut li wankeb’ chi sa’ re xb’eeresinkil. Jo’kan b’i naq wank xwankil li xk’a’uxlankil li xtzolb’al naab’al ak’ na’leb’ ut xkolb’al li ch’och’ chi ru li roq ha’re naq ink’a’ tixk’am li xq’unal ru re naq ink’a’ tawasinb’ilaqo xb’aan li ch’a’ajiklal rik’in li ch’och’. Naq teeqeek’a naq laa’o took’iiq jo’ jun krisyaan rik’in xtawb’al wi’ chik li xq’unal ru li loq’laj ch’och’ sa’ li qana’aj, jo’kan aj wi’ xkolb’al li xyu’am li che’k’aam ut li wankeb’ xyu’am sa’ li ruuchich’och’ re naq li qawimj taa’uchinq chi chaab’il ut re tooxkuutuni.\nLi naxk’e qe li k’anjelak ch’och’ a’an jun qoyb’eenihom. Xb’aan naq li xkawilal li qas qiitz’in naxk’ojob’ rib’ li na’leb’ a’in re naq taaruuq chi xwaklisinkil rib’ re xsik’b’al li xwaklijik. Jo’kan ut naq ink’a’ jwal naqaka’m sa’ ajl li k’anjel ut li tenq nachal sa’ jalan na’jej.\nTexto: Una Visión de Desarrollo Sostenible\nLi xnimal li ch’a’ajkilal wank sa’ qayanq laa’o a’an naq li qas qiitz’in te’xtaw raj ru li k’aru na’ajmank chi rix li k’anjelak ch’och’ ut xnumsinkil li jwal najot’ok qe, li yok’ok che’, k’alek ut k’atok, xtawasinkil ru li xq’unal li ch’och’, junelik yooko chi xsik’b’al jalan chik li na’ajej ab’an naq nahulak li xlib’ik li na’jej ink’a’ chik naxke’ li qawimj, li na’ajmank raj arin a’an xtawb’al junq li wanjik ut li na’jej b’ar wi’ toowanq ut tootzekanq chi junelik, jo’kanaqeb’ aj li kok’ xul ut li loq’laj ch’och’ re naq twanq xyu’am ut laa’o ajwi’, re naq maak’a’aq chik li xtawasinkil ru li loq’laj ch’och’ ut chi xjunil li wank xyu’am chi sa’, nara j naxye naq taaqaw li che’, maak’a’aqw chik li k’atok, xramb’al li xq’unal li ch’och’ chi ru li roq ha’ re naq li xq’uan li ch’och’ taak’anjelaq chanchan yal tsuti rib’, re taawanq li xch’ina’usal ut li xq’emal ru li ch’och’, yo’yooqaqeb’ chi xjunil li wankeb’ li xyu’am, chi kama’in maak’a’aq xch’a’ajkilal rilb’al li nakamsink re li qana’aj.\nXtikib’ankil xk’anjelankil li kok’ awimj re li junkab’al:\nAran ut taaqak’e reetal naq jwal aajel ru li xkolb’al ru li ch’och’ ut re naq chaab’il taa’elq li kok’ awimj cho’q re li qajunkab’al ut li ch’och’ chaab’il wanq ink’a taawanq yal chi to’, tz’aqal qehaq chik maa’ani yaal re sa’ xb’een chi moko wanq ta re li komonil chi ru junaq chaq’rab’.\n<pWi’ li xq’unal ru li ch’och’ a’an tz’aqal li xxe’ xtoonal li loq’laj awimj, chek’aam ut eb’ li xul, tento b’i taaqakol chi ru li ch’a’ajkilal li naatawasink re, re naq taachaab’ilo’q li qach’och’ chi junelik.\nLi naqayeechi’i re xsik’b’al li waklijik cho’q re li qas qiitz’in wankeb’ sa’ li k’aleb’aal, re naq te’tenq’aaq chi tz’aqal re ru jo’ li xk’ulub’ laj k’anjel ch’och’, re taatzekanq chi chaab’il rik’in li xchaab’il k’anjel.Li najayalimank aj cho’q re li k’ay sa’ li qateepal maraj sa’ li najtil tenamit, rik’in li xb’aanunkil a’in, wan sut naq nakooxkanab’ chi ru li tz’okaak.\nKolonel re li xq’emql ru li ch’och’\nLI RUSILAL LI K'ANJELAK CH'OCH' NAXKUUTUN RIB'\n1.Xtzekemj li junkab'al:\nChi chaab’il: Moko xk¡ulub’ ta naq taak’ayimanq ut taatzekamanq li k’a’aq re ru nak’iiresimank rik’in rik’in b’an xuwajel cho’q re li wank xyu’am li roksinkil moko k’ulub’anb’il ta sa’ jalan tenamit.\nLi xk’iilapaayil: Xk’ulub’ naq taaqak’iilapaayi ru li awimj re xtawb’al li qatzekemj tu xk’osb’al li ch’a’ajkilal nak’ulmank rik’in naq junpaay aj wi’ chi awimj na’awmank.\nChi ru chi junil li chihab’: Xk’ulub’ naq taaqajek’i li ru li qawimj ut li xk’uulankil re naq maak’a’aq raj chik li tz’okaak rik’in li ru li qawimj na’el sa’ li qak’aleb’aal rub’elaj naq taaqasik’ junaq li tenq sa’ li jala chik tenamit.\n2. Xk’eeb’aleb’ chi tzekank li xul:\nNaq naqaye a'in, a'an naq nawank sa' li saq'ehil. Chi jo'kan ut naq tento sa' qab'een xk'uulankil li tzekemj choq reheb'.\n3. Alimentar la tierra:\nAlimentar la tierra de tal manera que ella pueda alimentarnos a nosotros y a los animales durante mucho tiempo.\n4. Xtenq'ankil li k'ayib'aal:\nTenq'ank chi tustu ru ut tenq'ank cho'q reheb' li jwal nach'eb' chi qak'atq a'an a'in rusilal. "Jwal wank xtz'aq jun li mol chaab'il xtzekankil chi ru ink'a' us k'ayinb'il" chan jun li nawom yeeb'il ut nawb'il.\nXtenq'ankil li k'ayiil:\nToj chaq sa’ li xtiklajik li ch’uut a’in xk’ehom chaq li rilom re xsik’b’al li rusilal ut li xb’ehil naq taachaab’ilo’q li xwanjik li qatzekemj. Yooko chi xk’eeb’al reetal sa’ xchamal naq yoo chi oso’k ru li qateepal, ru li ch’och’ ut li xjalajik li kutank, a’in jwal yoo chi qak’amb’al sa’ rajb’al ru. Li loq’laj tumin toja’ lajeeb’ chihab’ a’an jun li xkomon li numsib’aal kutank cho’q re li qatenamit. Rik’in ut a’in naq laj ralch’och’ ink’a’ naa’usaak li rawimj ink’a’ chik natz’aqlok cho’q re li xjunkab’alut naab’al li tento sa’ xb’een kama’ li xtzolb’al li alalk’ajolb’ej ut wank chik xkomon. Naqapaab’ naq jun waklijik naxkuutun rib’, a’in naru xtawb’al rik’in li xyalb’al xq’e laj k’anjel rik’in li rawimj. Ab’an tento taaqak’e sa’ qach’ool naq laj ralch’och’ naraj li loq’laj tumin, rik’in a’in xqak’e reetal naq li awimj wank xwankil ut chi chaab’il li nakooxk’am chi rilb’al li rusilal ut li naru rawb’al sa’ li qateepal ut sa’ li qach’och’el. Naqaj raj xtikib’ankil ut xk’eeb’al xsahil rik’in li awimj a’in kama’: kakaw, sununkil che’ (canela), xan xiir, q’aninoq’, kaxlanq’een, pens, tz’i’ (cardamomo), q’een re uk’a’ (rosa de jamaica), xayaw ut wank chik li xkomon. Li teepal naxk’ut rib’ naq naru rawb’al li awimj li naru xk’ayinkil sa’ li qateepal ut sa’ jalan chik tenamit.\n© 2021 Fundación Fray Domingo de Vico


Li Santil hu 1 CORINTIOS 1\nLi Xbe̱n Hu li Quixtz'i̱ba li San Pablo reheb laj Corinto\n1 La̱in laj Pablo. Sic'bil chak cuu xban li Dios re nak tinc'anjelak chok' x-apóstol li Jesucristo xban nak jo'can quiraj li Dios. Cuochben laj Sóstenes li cuech aj pa̱banelil. 2 Yo̱quin chixtz'i̱banquil li hu a'in e̱riq'uin la̱ex aj pa̱banel li cuanquex sa' li tenamit Corinto. Santobresinbilex sa' xc'aba' li Jesucristo ut sic'bil e̱ru xban li Dios chok' ralal xc'ajol. Ut sic'bil ajcui' ruheb chixjunileb li cuanqueb yalak bar li neque'xya̱ba xc'aba' li Jesucristo. A'an li kaDios chikajunilo la̱o li nocopa̱ban re. 3 Chicua̱nk taxak e̱riq'uin li usilal ut li tuktu̱quilal li nachal riq'uin li Dios li kaYucua' ut riq'uin li Ka̱cua' Jesucristo.\nLi rusilal li Dios nequec'ul sa' xc'aba' li Cristo\n4 Junelic ninbantioxi chiru li Dios nak nintijoc che̱rix la̱ex ut ninbantioxi ajcui' chiru li Dios nak xema̱tani li rusilal li Dios sa' xc'aba' li Jesucristo. 5 Xban nak junajex chic riq'uin li Cristo, xema̱tani li rusilal li Dios. Cha̱bil chic nequex-a̱tinac ut cha̱bil chic le̱ na'leb xban nak nequenau chic li xya̱lal. 6 Ac xema̱tani li rusilal li Dios ut nac'utun nak ya̱l li quinye e̱re chirix li Cristo. 7 Ac xema̱tani li usilal li naxq'ue li Santil Musik'ej ut ma̱c'a' chic nequeroybeni. Ca'aj chic lix c'ulunic li Ka̱cua' Jesucristo nequeroybeni. 8 Li Dios yo̱k chixq'uebal xcacuub le̱ ch'o̱l chalen toj sa' roso'jic li cutan re nak ma̱c'a'ak e̱ma̱c sa' li cutan nak tol-e̱lk li Ka̱cua' Jesucristo. 9 Li Dios junelic naxq'ue li naxyechi'i ut a'an ajcui' li quisic'oc e̱ru re nak texcua̱nk chi sum a̱tin riq'uin li Ralal, a' li Ka̱cua' Jesucristo.\nXq'uebal xna'lebeb laj pa̱banel re nak junajakeb xch'o̱l\n10 Ex inherma̱n, sa' xc'aba' li Ka̱cua' Jesucristo nintz'a̱ma che̱ru nak junajak le̱ na'leb. Ma̱c'a'ak li jachoc ib sa' e̱ya̱nk. Junajak ban le̱ c'a'ux ut junajak le̱ ch'o̱l. 11 Ninye e̱re chi jo'ca'in xban nak lix comoneb lix Cloé xe'yehoc resil cue nak cuan cuech'i̱nc ib sa' e̱ya̱nk. 12 ¿C'a'ut nak jalan jala̱nk nequec'oxla che̱ju̱nkal? Cuan neque'xye: La̱o xtzolom laj Pablo. Ut cuan neque'xye: La̱o xtzolom laj Apolos. Ut cuan ajcui' li neque'xye: La̱o xtzolom laj Pedro ut cuan cui'chic neque'xye: La̱o xtzolom li Cristo. 13 Abanan la̱in tinpatz' e̱re, ¿ma nabal ta bi' li Cristo? Inc'a'. Jun ajcui'. ¿Ma quinq'uehe' ta bi' la̱in chiru cruz sa' e̱c'aba' la̱ex? ¿Ma sa' inc'aba' ta bi' la̱in quec'ul li cubi ha'? 14 Ninbantioxi chiru li Dios nak ma̱cua' la̱in quincubsin e̱ha'. Ca'aj cui' laj Crispo ut laj Gayo quincubsi xha'eb. 15 Cui ta la̱in quincubsin e̱ha', ma̱re raj quec'oxla nak quinba̱nu sa' inc'aba' la̱in. 16 Ut quincubsi ajcui' xha'eb li cuanqueb sa' rochoch laj Estéfanas. Inc'a' chic jultic cue ma cuan chic quincubsiheb xha'. 17 Li Cristo inc'a' quinixtakla chak chi cubsi̱nc ha'. Quinixtakla ban chak chixjulticanquil resil li colba-ib. Abanan ma̱cua' riq'uin a̱tin ch'a'aj xtaubal ru xya̱lal quina̱tinac. Cui ta riq'uin a̱tin ch'a'aj xtaubal ru quina̱tinac, cuan raj inc'a' que'ta'oc ru ut ta̱cana̱k raj chi ma̱c'a' rajbal xcamic li Cristo chiruheb.\n18 Nak neque'rabi resil lix camic li Cristo chiru li cruz, ma̱c'a' na-oc cui' chiruheb li te'xic sa' xbalba. To̱ntil na'leb a'an chanqueb. Aban chiku la̱o li ac xocole' k'axal lok' a'an xban nak a'an xcuanquil li Dios. 19 Jo'ca'in tz'i̱banbil retalil sa' li Santil Hu:\nTinsacheb xcuanquil li cuanqueb xna'leb xjuneseb rib.\nTintz'ekta̱na xc'a'uxeb li neque'rec'a rib nak cuanqueb xna'leb.\n20 Chiru li Dios ma̱c'a' neque'oc cui' li cuanqueb xna'leb xjuneseb. Ma̱c'a' neque'oc cui' laj tzolonel. Ut ma̱c'a' neque'oc cui' li neque'xnau a̱tinac chirix lix na'leb li ruchich'och'. Lix na'leb li ruchich'och' to̱ntil na'leb ut ma̱c'a' na-oc cui' chiru li Dios. 21 Li Dios naxnau chixjunil. Ac cuan sa' xch'o̱l li Dios nak li cuanqueb sa' ruchich'och' ma̱ jaruj te'xtau ru xna'leb li Dios yal xjuneseb rib. Jo'can nak quiraj xcolbaleb li te'pa̱ba̱nk re li resil li colba-ib usta cuan li neque'yehoc re nak to̱ntil na'leb li yo̱co chixjulticanquil che̱ru chirix li Cristo. 22 A'in to̱ntil na'leb chiruheb laj judío xban nak te'raj nak ta̱c'utek' junak milagro chiruheb. To̱ntil na'leb chiruheb li ma̱cua'eb aj judío xban nak ca'aj cui' xna'leb li ruchich'och' neque'xq'ue xcuanquil. 23 Aban la̱o nakach'olob xya̱lal nak li Cristo quicam chiru li cruz re kacolbal. Abanan li ca̱mc chiru cruz xuta̱nal chiruheb laj judío ut inc'a' neque'raj xtaubal xya̱lal lix camic li Cristo. Jo'can nak chiruheb laj judío li xya̱lal lix camic li Cristo chanchan jun li pec neque'xtich rokeb chiru. Jo'can ajcui' chiruheb li ma̱cua'eb aj judío, li xya̱lal lix camic li Cristo to̱ntil na'leb chiruheb. 24 Abanan chiku la̱o li sic'bil ku xban li Dios, usta la̱o aj judío usta ma̱cua'o aj judío, riq'uin xcamic li Cristo chiru cruz nakil xcuanquil li Dios nak coxcol ut nakanau chic chanru xna'leb li Dios. 25 K'axal cui'chic cuan xna'leb li Dios chiruheb li cui̱nk usta yal to̱ntil na'leb chiruheb li inc'a' neque'pa̱ban. Usta neque'xye nak ma̱c'a' xcuanquil li Dios, k'axal cui'chic nim xcuanquil chiru xcuanquileb li cui̱nk. 26 Ex herma̱n, cheq'ue retal chanru cuanquex nak quisiq'ue' e̱ru xban li Dios. Moco nabalex ta cuan e̱na'leb jo' xna'leb li ruchich'och'. Moco nabalex ta li cuan e̱lok'al ut inc'a' nabaleb sa' e̱ya̱nk cuanqueb xcuanquil sa' xc'aba'eb lix na' xyucua'. 27 Li ma̱c'a'eb xna'leb chiruheb li cui̱nk, li Dios quixsiq'ueb ru re nak te'c'utek' xxuta̱neb li cuanqueb xna'leb sa' ruchich'och'. Ut li ma̱c'a'eb xcuanquil sa' ruchich'och' li Dios quixsiq'ueb ru re nak te'c'utek' xxuta̱neb li cuanqueb xcuanquil sa' ruchich'och'. 28 Li Dios quixsiq'ueb ru li tz'ekta̱nanbileb li ma̱c'a'eb xlok'al ut li inc'a' neque'q'uehe' xcuanquil xbaneb li cuanqueb sa' li ruchich'och'. Quixsiq'ueb ban ru re xcubsinquil xcuanquileb li cuanqueb xna'leb sa' ruchich'och'. 29 Quixba̱nu chi jo'ca'in re nak ma̱ ani tixnimobresi rib chiru li Ka̱cua'. 30 Yal xban rusilal li Dios nak junajex chic riq'uin li Jesucristo. Li Jesucristo quixakaba̱c xban li Dios re xq'uebal kana'leb. Quixakaba̱c chixti̱cobresinquil li kach'o̱l chiru li Dios ut chikasantobresinquil. Ut sa' xc'aba' li Cristo cuybil sachbil li kama̱c. 31 Jo'can nak ca'aj cui' li Ka̱cua' takanimobresi. Jo'ca'in tz'i̱banbil retalil sa' li Santil Hu: Mikanimobresi kib. Chikanimobresihak ban xcuanquil li Ka̱cua'.


1 TIMOTEO 5 KEK - Laj Timoteo tixqˈue xnaˈlebeb laj - Bible Gateway\n1 TIMOTEO 5 Kekchi (KEK)\nLaj Timoteo tixqˈue xnaˈlebeb laj pa̱banel saˈ xya̱lal\n5 Ma̱kˈuseb li che̱quel cui̱nk saˈ joskˈil. Qˈueheb ban xnaˈleb joˈ la̱ yucuaˈ cha̱cuu nak ta̱cuileb. Ut chaqˈueheb ajcuiˈ xnaˈleb li sa̱j cui̱nk joˈqueb a̱cui̱tzˈin cha̱cuu nak ta̱cuileb. 2 Ut chaqˈueheb xnaˈleb li che̱quel ixk joˈ la̱ naˈ cha̱cuu nak ta̱cuileb. Ut chaqˈueheb ajcuiˈ xnaˈleb li sa̱j ixk joˈqueb la̱ cuanab cha̱cuu nak ta̱cuileb. Chaqˈueheb xnaˈleb riqˈuin xti̱quilal a̱chˈo̱l.\nLaj Pablo quixchˈolob xya̱lal chanru nak teˈtenkˈa̱k li xma̱lcaˈan\n3 Cha‑oxlokˈiheb li xma̱lcaˈan ut chatenkˈaheb cui ya̱l nak ma̱ ani chic nequeˈtenkˈan reheb. 4 Abanan cui cuan ralal xcˈajol, aˈan eb chic teˈtenkˈa̱nk reheb. Tento nak teˈxtzol rib chixba̱nunquil chi joˈcaˈin re nak teˈxnau rilbal lix jun cablaleb. Teˈxnau xkˈajca̱munquil lix naˈ xyucuaˈ joˈ nacuulac chiru li Dios. 5 Li xma̱lcaˈan li jun a̱tal, caˈaj chic riqˈuin li Dios nayoˈonin. Naxnumsi li cutan ut li kˈojyi̱n chi tijoc ut naxtzˈa̱ma chiru li Dios nak ta̱tenkˈa̱k. 6 Abanan li xma̱lcaˈan li naxsicˈ xsahil xchˈo̱l junes riqˈuin li naxrahi ru, li jun aˈan chanchan ac camenak xban lix ma̱c usta toj yoˈyo. 7 Ta̱chˈolob li xya̱lal aˈin chiruheb chixjunileb laj pa̱banel re nak ma̱cˈaˈak xkˈusbaleb. 8 Tento nak junak laj pa̱banel tixtenkˈaheb li rechˈalal. Ut kˈaxal cuiˈchic tento nak tixchˈolaniheb li cuanqueb saˈ li rochoch. Cui incˈaˈ naxba̱nu aˈan, li jun aˈan incˈaˈ naxqˈue xcuanquil lix pa̱ba̱l ut kˈaxal cuiˈchic nim lix ma̱c chiruheb li toj ma̱jiˈ nequeˈxpa̱b li Dios. 9 Ma̱ ani junak xma̱lcaˈan ta̱tzˈi̱ba̱k xcˈabaˈ saˈ xya̱nkeb li nequeˈtenkˈa̱c xbaneb laj pa̱banel cui toj ma̱jiˈ naxba̱nu oxcˈa̱l chihab. Ut ma̱cuaˈak aj muxul ru xsumlajic nak quicuan. 10 Tento ajcuiˈ nak li xma̱lcaˈan naˈno̱k ru riqˈuin li cha̱bilal ac xba̱nu. Ac xqˈuiresiheb lix cocˈal saˈ xya̱lal. Quixcˈul li rulaˈ saˈ xya̱lal nak queˈcuulac saˈ rochoch. Quixchˈaj li rokeb li rech aj pa̱banelil. Quixtenkˈaheb li yo̱queb chixcˈulbal li raylal. Cui cha̱bil li cˈanjel quixba̱nu, naru tixcˈul lix tenkˈanquil. 11 Abanan, li xma̱lcaˈan li toj sa̱jeb incˈaˈ ta̱tzˈi̱ba̱k xcˈabaˈeb saˈ xya̱nkeb li nequeˈxcˈul xtenkˈanquil xban nak ma̱re teˈxra cuiˈchic ru li sumla̱c ut ma̱re anchal incˈaˈ chic teˈxqˈue xchˈo̱l chi cˈanjelac chiru li Cristo. 12 Ut ma̱re anchal cheˈcuechˈi̱k rix xban nak incˈaˈ chic teˈcˈanjelak chiru li Cristo joˈ queˈxyechiˈi xba̱nunquil. 13 Ut joˈ cuiˈ anchal nequeˈxtzol ribeb chi subuc cutan nak nequeˈxic saˈ li junju̱nk chi cab. Ut ma̱cuaˈ caˈaj cuiˈ subuc cutan nequeˈxba̱nu. Nequeˈxtzol aj ban cuiˈ li moloc a̱tin ut li qˈuehoc etal ut nequeˈxye li moco yehecˈ ta naraj. 14 Joˈcan nak nacuaj nak li xma̱lcaˈan li toj sa̱jeb teˈsumla̱k cuiˈchic. Cheˈcua̱nk ralal xcˈajol ut cheˈxjolomi lix jun cablal re nak incˈaˈ tohobekˈ la̱o aj pa̱banel xbaneb li xicˈ nequeˈiloc ke. 15 Ninye aˈin xban nak cuanqueb li xma̱lcaˈan li ac queˈrisi ribeb saˈ kaya̱nk ut yo̱queb chixba̱nunquil li cˈaˈru naraj laj tza. 16 Cui junak aj pa̱banel usta ixk usta cui̱nk, cuan junak rechˈalal xma̱lcaˈan, tento nak tixtenkˈa. Incˈaˈ tixqˈue nabal li i̱k saˈ xbe̱neb li rech aj pa̱banelil li nequeˈtenkˈan reheb li xma̱lcaˈan li ma̱cˈaˈeb ralal xcˈajol.\nLaj Pablo quixye chanru teˈxba̱nu laj pa̱banel li teˈcˈamok be saˈ xya̱nkeb\n17 Oxlokˈinbilakeb li nequeˈcˈamoc be chi cha̱bil saˈ xya̱nkeb laj pa̱banel. Ut xcˈulub ajcuiˈ nak teˈxcˈul xkˈajca̱munquil xban nak nequeˈxqˈue xchˈo̱l chixchˈolobanquil xya̱lal li ra̱tin li Dios ut chixtzolbaleb laj pa̱banel. 18 Joˈcaˈin tzˈi̱banbil saˈ li Santil Hu: Ma̱bacˈ xtzˈu̱mal re li bo̱yx nak yo̱ chixyekˈinquil ru li trigo re risinquil saˈ rix. Canab ban chixcuaˈbal caˈchˈinak re, nak yo̱ chi cˈanjelac. Joˈcan ajcuiˈ laj cˈanjel. Tzˈi̱banbil ajcuiˈ retalil nak tento ajcuiˈ nak tixcˈul lix tojbal. 19 Ma̱pa̱b li ani ta̱jitok re junak aj cˈamol be saˈ xya̱nkeb laj pa̱banel cui yal jun ajcuiˈ li najitoc re. Cua̱nk ban cuib oxibak li teˈjitok re, re nak ta̱pa̱ba̱k nak ya̱l lix ma̱c. 20 Ut li ani cuan xma̱c, us xkˈusbal chiru chixjunileb laj pa̱banel re nak li jun chˈol chic aj cˈamol be teˈxucuak ut teˈxcˈoxla chi us li cˈaˈru teˈxba̱nu. 21 Joˈ chiru li Dios, joˈ chiru li Ka̱cuaˈ Jesucristo, joˈ ajcuiˈ chiruheb li santil ángel, la̱in nintzˈa̱ma cha̱cuu nak ta̱ba̱nu la̱ taklanquil yo̱quin chixyebal a̱cue. Ut incˈaˈ ta̱sicˈ ru junak. Juntakˈe̱takeb ban chixjunileb nak ta̱cuileb. Jun xxiquic nak ta̱kˈuseb li ani cuanqueb xma̱c. 22 Ma̱qˈue junak chi cˈamoc be saˈ junpa̱t saˈ xya̱nkeb laj pa̱banel. Xbe̱n cua ta̱cuil chanru lix yuˈam xban nak cui la̱at ta̱xakab chi cˈanjelac chi junpa̱t ut na‑oc chi ma̱cobc, cuan ajcuiˈ ma̱c saˈ a̱be̱n la̱at. Chatcua̱nk ban chi ti̱c la̱ chˈo̱l. 23 Xban nak cuan xyajel la̱ saˈ, ma̱cuucˈ junes haˈ. Naru ta̱cuucˈ caˈchˈinak li vino re xbanbal. 24 Ma̱xakab junak aj cˈamol be chi junpa̱t chi cˈanjelac xban nak cuanqueb li cui̱nk nacˈutun cˈaˈru lix ma̱queb ut cuan li rakba a̱tin saˈ xbe̱neb. Ut cuanqueb cuiˈchic toj mokon nacˈutun cˈaˈru lix ma̱queb. 25 Ut cuan ajcuiˈ li nequeˈba̱nun re li cha̱bilal. Cuan nak nacˈutun li cha̱bilal nequeˈxba̱nu ut cuan nak incˈaˈ nacˈutun. Abanan, toj mokon chic ta̱cˈutu̱nk li us nequeˈxba̱nu.


Resil li Santil Hu: Li Na'ajej li Naxyeechi'i li Yos - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nMA NAKAAWIL li sahilal na'ajej? A'in tana li na'ajej kixk'ut li Jehob'a chiru laj Isaias. Laj Isaias aj k'anjel chiru li Yos. Maa'ani chik laj Jonas naq kiwank laj Isaias.\nK'ajo' xch'ina'usal li na'ajej a'in! K'aru nachalk sa' aach'ool naq nakaawil li na'ajej a'in? Li sahilal na'ajej, li kixk'e li Yos re laj Adan ut x'Eva. Ab'an, ma tch'ina'uso'q tawi' chixjunil li Ruuchich'och'?\nLi Jehob'a kixye re laj Isaias naq tixtz'iib'a chanruhaq li ak' Ruuchich'och' li tixk'e li Yos re li xtenamit. Li Yos kixye re laj Isaias: ‹Li xojb' ut li karneer te'wanq sa' tuqtuukilal. Li saaj wakax ut li kaqkoj junaj te'ichajib'q ut jun ch'ina'al t-iloq reheb'. Maak'a' tixk'ul li k'uula'al naq tb'atz'unq chi xk'atq li k'anti'›.\nWankeb' naru te'xye naq a'in maajunwa tk'ulmanq. Xb'aan naq junelik wank li rahilal ut li ch'a'ajkilal. Ab'an k'oxlan chirix a'in, chanru li na'ajej kixk'e li Yos re laj Adan ut x'Eva?\nLi Yos kixk'e laj Adan ut x'Eva sa' jun ch'ina'usil na'ajej, ab'an ke'xsach xb'aan naq ke'xq'et Raatin li Yos. Jo'kan naq ke'cheekob'k ut ke'kamk. Li Yos naxyeechi'i reheb' li neke'rahok re, jun li ch'ina'usil na'aj jo' li kixk'e re laj Adan ut li x'Eva.\nSa' li ak' Ruuchich'och' maa'ani chik trahob'tesinq, chi moko tixb'aanu ta li maa'usilal. Twanq tuqtuukilal. Eb' li qas qiitz'in sahaqeb' sa' xch'ool ut maa'ani chik tyajerq jo' kiwank chaq sa' xtiklajik. Moqon chik tqatzol chanru tixch'ina'usa li Yos chixjunil li Ruuchich'och'.\nAni laj Isaias? Joq’e kiwank laj Isaias? K’aru kixk’ut li Jehob’a chiru laj Isaias?\nChanru li na’ajej li wank sa’ li eetalil? K’aru najultiko’k aawe naq nakaawil li na’ajej a’in?\nK’aru kixye li Jehob’a naq tixtz’iib’a laj Isaias chirix li ak’ Ruuchich’och’?\nK’a’ut naq laj Adan ut x’Eva ke’xsach li ch’ina’usil na’ajej?\nK’aru naxyeechi’i li Yos reheb’ li neke’paab’ank re?\nChaawil li naxye Isaías 11:6-9.\nK’aru naxye li Santil Hu chirix li tuqtuukilal li twanq sa’ xyanqeb’ li xul ut eb’ li qas qiitz’in sa’ li ak’ Ruuchich’och’? (Sal. 148:10, 13; Isa. 65:25; Eze. 34:25.)\nChanru yook chi tz’aqlok ru li raatin laj Isaias chirix li xtenamit li Jehob’a? (Rom. 12:2; Efe. 4:23, 24.)\nAni wank xk’ulub’ re naq tqaloq’oni ru xb’aan naq yook xjalb’al qana’leb’ anaqwan ut tixb’aanu ajwi’ sa’ li ak’ Ruuchich’och’? (Isa. 48:17, 18; Gál. 5:22, 23; Fili. 4:7.)\nNaq li Santil Hu naxye naq li Yos twanq qik’in, ma naraj xyeeb’al naq twanq sa’ tib’elej malaj sa’ musiq’ej? (Lev. 26:11, 12; 2 Cró. 6:18; Isa. 66:1; Apoc. 21:2, 3, 22-24.)\nK’aru li rahilal trisi li Yos? (Luc. 8:49-52; Rom. 8:21, 22; Apoc. 21:4.)


Lv 27 QQC - Li Qaawa' kiraatina laj Moisés ut kixye re: - Bible Search\nLv 26 Nm 1\nV. XTZ'AQOB' LI HU (27)\nLi k'a'aq re ru q'axtesinb'il re li Yos\n2“Ye a'in reheb' laj Israel: Naq ani traj xtojb'al re li Qaawa' li ak xyeechi'om jo' chanru xaqab'anb'il xtz'aq junaq poyanam, a'an a'in li jo'k'ihal tento xtojb'al: 3cho'q re junaq teelom aj junmay toj oxk'aal chihab' tento xtojb'al lajeeb' roxk'aal chi tumin plaat, jo' chanru neke'b'isok sa' li Loq'laj Na'ajej; 4wi ut junaq ixq, li xtz'aq a'anaq lajeeb' xka'k'aal chi tumin. 5Cho'q reheb' li poyanam wankeb' oob' toj junmay chihab', li xtz'aq a'anaq junmay chi tumin wi a'an winq, ut lajeeb' chi tumin wi ixq. 6Cho'q reheb' li kok'al aj jun po toj oob' chihab', li xtz'aq li teelom a'anaq oob' chi tumin plaat, ut oxib' chi tumin cho'q reheb' li kok' ixqa'al. 7Cho'q reheb' li poyanam ak numenaqeb' oxk'aal chihab', li xtz'aq li winq a'anaq o'laju chi tumin, ut lajeeb' chi tumin cho'q reheb' li ixq. 8Ut wi li poyanam a'an jwal neb'a' ut ink'a' truuq chi xtojb'al li tz'aq xaqab'anb'il, taach'olob'amanq a'in chiru laj tij re naq a'an tixxaqab' chik xtz'aq, jo' chanru tixkuy li xyeechi'ink xtz'aq.\n9“Chirixeb' li xul li naru xyeechi'inkil re li Qaawa', chixjunil li xul li taaq'axtesimanq re li Qaawa' taakanaaq chi osob'tesinb'il 10ut ink'a' chik truuq xjalb'al rik'in jalan chik xul, us ta chaab'il us ta ink'a'. Wi ut taajalmanq li xul, li xul ak yeechi'inb'il ut li xul xjalmank wi', te'kanaaq chi osob'tesinb'il xkab'ichaleb'.\n11“Wi a'an jun tz'ajnil xul li ink'a' naru xyeechi'inkil re li Qaawa', taak'ame'q li xul rik'in laj tij 12re naq tixxaqab' li xtz'aq, a' yaal naxye xchaab'ilal li xul. Li tz'aq tixxaqab' laj tij tento xk'ulub'ankil, 13ut wi taa'ajmanq xxokb'al wi' chik li xul, tento xk'eeb'al li junqmay chik sa' xb'een o'k'aal li xtz'aq ak xaqab'anb'il.\n14“Wi junaq tixq'axtesi li rochoch re li Qaawa', laj tij tixxaqab' xtz'aq, a' yaal naxye xchaab'ilal li ochoch. Ut li tz'aq tixxaqab' laj tij tento xk'ulub'ankil. 15Ab'an wi li xq'axtesi li rochoch re li Qaawa' traj wi' chik reechaninkil, tento tixtoj sa' xb'een xtz'aq li ochoch, junqmay chik ral li o'k'aal sa' xb'een li xtz'aq ak xaqab'anb'il, ut taareechani wi' chik li ochoch.\n16“Wi ani tixq'axtesi jun jachalaq li xch'och' re li Qaawa', li xtz'aq li ch'och' taab'irmanq rix a' yaal naxye jo'k'ihal naruuchin li ch'och': lajeeb' roxk'aal chi tumin plaat taatojmanq wi' li oxlaju ro'lajuk'aal (293) meet chi seb'aad. 17Wi a'an tixmayeja li xch'och' sa' xtiklajik xchihab'il li ach'ab'ank, taakanaaq chi xaqxo li xtz'aq jo' yeeb'il; 18ab'an wi tixmayeja naq ak xnume'k chik xchihab'il li ach'ab'ank, laj tij tixb'ir rix jarub' chi tumin plaat tento xk'eeb'al cho'q xtz'aq, ut taajeb'manq li xtz'aq.\n19“Wi ut li ani xmayeja xch'och' traj reechaninkil wi' chik, tento tixtoj sa' xb'een li xtz'aq ak xaqab'anb'il: tixk'e junqmay chik ral li o'k'aal sa' xb'een li xtz'aq. 20Ab'an wi ink'a' taareechani wi' chik ut li ch'och' taak'ayimanq re jalan chik poyanam, moko truuq ta chik chi reechaninkil moqon. 21Naq li ch'och' a'an taakanaaq chi maajun aj eechal re sa' li xchihab'il li ach'ab'ank, taaq'axtesimanq cho'q re li Qaawa' cho'q q'axtesinb'il na'ajej, ut laj tij taa'eechaninq re.\n22“Wi junaq tixmayeja re li Qaawa' jun loq'b'il ch'och', moko yal xmaatan ta rik'in li xjunkab'al, 23laj tij tixb'ir rix li xtz'aq rochb'een laj eechal re li ch'och' a'an toj sa' li xchihab'il li ach'ab'ank, ut li poyanam a'an tixtoj sa' ajwi' li kutan a'an li xtz'aq li ch'och' ak xaqab'anb'il ut chirix a'an tixmayeja chiru li Qaawa'. 24Sa' xchihab'il li ach'ab'ank, li ch'och' taakanaaq wi' chik cho'q re li ani xk'ayink re, naraj naxye sa' ruq' li ani tz'aqal aj eechal re li ch'och'.\n25“Chixjunil li taatojmanq jo' chanru neke'b'isok sa' li Loq'laj Na'ajej.\n26“Maajun truuq tixmayeja li xb'een ral li xketomq: a'an ak re li Qaawa', xb'aan naq xb'een aleb'. Us ta junaq ch'ina wakax malaj junaq ch'ina karneer, a'an re li Qaawa'. 27Wi ut a'an jun tz'ajnil xul, li winq a'an taaruuq reechaninkil wi' chik, a' yaal naxye li xtz'aq ak xaqab'anb'il, ut tento ajwi' tixk'e junqmay chik ral li o'k'aal sa' xb'een li tz'aq a'an. Ab'an wi ink'a' taakolmanq rix, taaruuq ajwi' xk'ayinkil a' yaal jo'nimal xtz'aq.\n28“Wi junaq tixmayeja b'ayaq li k'aru re cho'q re li Qaawa', a' yaal k'aru, ma poyanam, ma xul malaj ut ch'och' xmaatanihom rik'in li xna' xyuwa', moko truuq ta xk'ayinkil li ak mayejanb'il chi moko truuq xkolb'al rix; chixjunil li ak mayejanb'il, santob'resinb'ilaq ut rehaq li Qaawa'.a 29Ut moko truuq ta ajwi' xkolb'al rix junaq poyanam ak teneb'anb'il kamk sa' xb'een: tento taakamq.\n30“Li xlajeetqil li taaruuchin li ch'och', us ta a'an iyaj, us ta a'an ru li che', rehaq li Qaawa' ut q'axtesinb'ilaq re A'an. 31Wi ani traj reechaninkil b'ayaq li xlaajetqil, tento tixk'e ajwi' junqmay chik ral li o'k'aal sa' xb'een li xtz'aq.\n32“Li junjunq sa' xlajeetqil li ketomq, a' yaal ma raleb' wakax malaj raleb' karneer, taamayejamanq re li Qaawa'. 33Moko taatiimanq ta ru li chaab'il chi moko li yib'ru, chi moko taajalmanq junaq rik'in jalan chik. Ut wi taajalmanq junaq, li xb'een xul ut li xjalmank wi', mayejanb'ilaqeb' chi xkab'ichaleb'; jo'kan naq moko truuq ta chik xkolb'aleb' rix”.b\n34A'aneb' a'in li chaq'rab' kixk'e li Qaawa' re laj Moisés sa' xb'een li tzuul Sinaí cho'q reheb' laj Israel.


Saß eb li cutan aßan li Kâcuaß tixqßueheb chixtoj xmâqueb laj Leviatán li nimla xul li sêb xchßôl chixbânunquil li incßaß us, ut li nimla cßantiß li naxkßotkßoti rib, joß ajcuiß li dragón li cuan saß li palau. Riqßuin lix nimla chßîchß cau tixcamsiheb.\nEb li nînki jucub nequeßbêc chiru li palau. Ut saß li palau cuan li nimla xul li cayîb Leviatán xcßabaß. Aran nabatzßun saß li palau.\nLi Dios yô chak xjosk'il toj sa' choxa sa' xbêneb laj mâc. Riq'uin lix mâusilaleb neque'xtz'ektâna lix yâlal ut neque'xmuk ajcui' chiruheb li ras rîtz'in.\n Ut quixye ajcuiß li Dios: —Cheßcuânk yalak cßaßru chi xulil saß ruchichßochß. Cheßcuânk chixjunileb li xul li nequeßcuaßac pim. Cheßcuânk eb li xul li nequeßxjucuqui rib chiru chßochß. Joß ajcuiß li xul li nequeßcuan saß qßuicheß. Ut quicßulman joß quixye li Dios. Ut li Dios quixyoßobtesiheb chixjunil li xul li nequeßcuan saß qßuicheß aß yal cßaßru chi xulil. Ut quixyoßobtesi chixjunileb li xul li nequeßcuaßac pim, aß yal cßaßru chi xulil. Joß ajcuiß li xul li nequeßxjucuqui rib chiru chßochß, aß yal cßaßru chi xulil. Ut li Dios quiril nak us li quixbânu. Ut quixye ajcuiß li Dios: —Kayoßobtesihak li cuînk joß li kilobâl lâo. Ut aßan tâcuânk xcuanquil saß xbêneb chixjunileb li xul li cuanqueb saß ruchichßochß, joß li car saß li palau ut li xul li nequeßrupupic chiru choxa. Ut tâcuânk xcuanquil saß xbêneb li quetômk ut li xul li cuanqueb saß pim, joß ajcuiß saß xbên chixjunileb li xul li nequeßxjucuqui rib saß chßochß, chan li Dios. Ut li Dios quixyoßobtesi li cuînk ut li ixk joß li rilobâl aßan. Cuînk ut ixk nak quixyoßobtesiheb. Li Dios quirosobtesiheb aßan ut quixye reheb: —Chicuânk lê cocßal ut chexqßuiânk toj retal nak tânujak li ruchichßochß. Lâex textaklânk saß xbên chixjunil li cßaßru cuan. Textaklânk saß xbêneb chixjunil li xul li cuanqueb saß li haß joß ajcuiß li cuanqueb chiru choxa ut li cuanqueb saß ruchichßochß, chan. Ut quixye ajcuiß: —Xinqßue êre chixjunil li acuîmk li cuan saß ruchichßochß. Xinqßue êre li acuîmk li cuan riyajil. Joßcan ajcuiß chixjunil li cheß li naûchin ut naxqßue riyajil re nak tâcuânk lê tzacaêmk. Chixjunil li rax pim xinqßue chokß re xtzacaêmkeb li xul li cuanqueb saß ruchichßochß. Xinqßue ajcuiß reheb li xul li nequeßrupupic chiru choxa ut reheb chixjunileb li nequeßxjucuqui rib saß chßochß. Xinqßue chixjunil li rax pim chokß re lix tzacaêmkeb li xul. Ut quicßulman joß quixye li Dios.Ut li Dios quiril nak tzßakal re ru chixjunil li quixbânu. Ut qui-oc li kßojyîn ut quisakêu. Aßan li xcuak li cutan. Ut li Dios quiril nak tzßakal re ru chixjunil li quixbânu. Ut qui-oc li kßojyîn ut quisakêu. Aßan li xcuak li cutan.\n Qßue retal li xul behemot xcßabaß. Lâin xinyîban re aßan joß nak xatinyîb lâat. Pim naxcuaß joß li cuacax. Abanan cau rib ut cau xmetzßêu. Lix ye chanchan xcacuil li chacalteß nak na-ecßan. Ut cßajoß xmetzßêu li raß. Lix bakel kßaxal cau joß li chßîchß bronce ut li rok chanchan li cacuil chßîchß. Riqßuin li xul aßan nacßutun li cßaßru xinbânu. Ut caßaj cuiß lâin naru ninnumta saß xbên. Naxcuaß li pim li na-el saß cßalebâl li cuanqueb cuiß li joskß aj xul. Ut nahilan saß mu saß xyânkeb li aj saß lix sâb haß. Naxcol rib rubeleb li cheß ut saß xyânkeb li nînki pim. Incßaß naxucuac xban li nimaß nak nachamoß. Usta nacuulac toj saß re xchamal li haß, abanan incßaß nacßoxlac.¿Ma cuan ta biß junak târûk tâchapok re nak yô chi iloc? Ut, ¿ma cuan ta biß junak târûk tixhop li rußuj? ¿Ma cuan ta biß junak târûk tâchapok re nak yô chi iloc? Ut, ¿ma cuan ta biß junak târûk tixhop li rußuj?\n ¿Ma naru ta biß tâchap li nimla xul Leviatán xcßabaß riqßuin li chßîchß li nequeßchapoc cuiß car? Ut, ¿ma naru ta biß tâbacß li rußuj rakß riqßuin cßâm? ¿Ma naru ta biß tâqßue junak cßâm saß li rußuj malaj ut tâhop lix xcâlam re riqßuin junak chßîchß? ¿Ma tixtzßâma ta biß châcuu nak tâcuil xtokßobâl ru? Ut, ¿ma tixtzßâma châcuu nak tâcuuxtâna ru? ¿Ma tixbânu ta biß xcontrato âcuiqßuin re nak tâcßanjelak chi junaj cua châcuu? ¿Ma târûk ta biß tâbatzßune joß nak nequeßbatzßunêc li cocß xul li nequeßrupupic? ¿Ma târûk ta biß tâbacß re nak sahakeb saß xchßôl lâ rabin riqßuin? ¿Ma naru ta biß teßxcßayi eb laj car? Ut, ¿ma naru ta biß teßxseti lix tibel re teßxcßayi? ¿Ma naru ta biß tâset chi chßîchß li rix? Ut, ¿ma târûk ta biß tâhop lix jolom riqßuin li arpón li nequeßrocsi laj chapol car? Cui lâat tâchßeß li xul aßan, aßan tâpletik âcuiqßuin. Ut incßaß chic tâcuaj xchßeßbal xban nak tatxucuak chiru. Caßaj cuiß riqßuin rilbal li nimla xul Leviatán, nequeßtßaneß xbaneb xxiu. Nak nequeßxchikß xjoskßil li xul Leviatán, cßajoß nak najoskßoß. Mâ ani naru naxcol rib chiru. ¿Ma cuan ta biß junak târûk tixcol rib chicuu lâin?\n Li rey Adonisedec li cuan Jerusalén quirabi resil nak laj Josué quinumta saß xbên li tenamit Hai ut quisach ru ut quixcamsi lix reyeb. Ut quirabi ajcuiß resil nak quixsach ru li tenamit Jericó ut quixcamsi li rey. Ut quirabi ajcuiß resil nak eb li cuanqueb aran Gabaón queßxbânu jun li contrato re nak teßxcßam ribeb saß usilal riqßuineb laj Israel ut cuanqueb chic saß xyânkeb. Cßajoß nak quixucuac li rey nak quirabi aßan xban nak li tenamit Gabaón, aßan nimla tenamit ut kßaxal nim xcuanquil chiru li tenamit Hai. Ut chixjunileb li cuînk aßan cauheb rib. Joßcan nak laj Adonisedec lix rey eb laj Jerusalén quixtakla xbokbaleb laj Hoham li rey re li tenamit Hebrón, ut laj Piream li rey re li tenamit Jarmut, ut laj Jafía li rey re li tenamit Laquis joß ajcuiß laj Debir li rey re li tenamit Eglón. Quixye reheb: —Châlkex arin ut kachßutubak kib chi pletic riqßuin li tenamit Gabaón xban nak eb aßan xeßxcßam rib saß usilal riqßuin laj Josué ut riqßuineb laj Israel, chan. Joßcan nak queßxchßutub ribeb li ôb chi rey reheb laj amorreo li cuanqueb saß eb li tenamit Jerusalén, Hebrón, Jarmut, Laquis ut Eglón. Queßxchßutubeb lix soldado ut queßcôeb chi pletic riqßuineb laj Gabaón. Aran queßxqßue lix muhebâleb nachß riqßuin li tenamit Gabaón re teßoc chi pletic riqßuineb. Ut eb li cuanqueb saß li tenamit Gabaón queßxtakla xyebal re laj Josué toj aran Gilgal bar cuan cuiß lix muhebâl: —Takaj nak tatchâlk chikatenkßanquil lâo aj cßanjel châcuu. Moâcanab kajunes. Tatchâlk chi junpât chikacolbal xban nak chixjunileb li rey reheb laj amorreo, li cuanqueb saß li tzûl ru, xeßchal chi pletic kiqßuin.— Laj Josué qui-el chak Gilgal rochbeneb chixjunileb li soldado li cauheb rib chi pletic. Ut li Kâcuaß quixye re laj Josué: —Matxucuac chiruheb aßan xban nak lâin tinkßaxtesiheb saß âcuukß ut mâ jun reheb aßan teßnumtâk saß âbên, chan li Kâcuaß. Laj Josué qui-el Gilgal rochbeneb lix soldado. Chiru kßojyîn queßbêc toj retal queßcuulac nachß riqßuin li tenamit Gabaón. Mâcßaß saß xchßôleb laj amorreo nak queßcuulac chi pletic riqßuineb. Li Kâcuaß Dios quirocsi xxiuheb laj amorreo nak queßril eb laj Israel. Ut nabaleb li cuanqueb Gabaón queßcamsîc. Ut li incßaß queßcam, queßâlinac ut eb laj Israel queßxtâkeheb toj saß li naßajej Bet-horón. Ut cuanqueb cuißchic li queßcamsîc nak yôqueb chi numecß saß eb li naßajej Azeca ut Maceda.


Jun sut aj chik nawaʼak li Jesus| Xnaʼlebʼ li Santil Hu re li kokʼal\nJun sut aj chik nawaʼak rikʼinebʼ li xtzolom\nEbʼ laj Judiiy rajlal chihabʼ nekeʼxnima li Paswa saʼ li 14 re li Po Nisan. Chi joʼkan nekeʼxjultika chaq naq li Jehobʼa kiʼisink chaq rehebʼ choʼq moos saʼ li tenamit Egipto ut kixkʼamebʼ saʼ li naʼaj li yeechiʼinbʼil chaq rehebʼ. Saʼ li chihabʼ 33, li Jesus ut ebʼ li Apostol keʼxnima li Paswa saʼ li xkabʼ tasal jun li ochoch aran Jerusalen. Naq keʼraqeʼk chi waʼak re ewu, li Jesus kixye: «Jun eere tqʼaxtesinq we». Ebʼ li Apostol keʼsachk xchʼool ut keʼxpatzʼ re: «Ani qe?». Li Jesus kixye rehebʼ: «Li winq li tinkʼe re li peraas chi wa aʼin». Tojaʼ naq kixkʼe jun peraas chi wa re laj Judas Iscariote. Saʼ junpaat, laj Judas kiwakliik ut xkoho.\nChirix chik aʼan, li Jesus kitijok, kixjach jun li wa ut kixjekʼi chirixebʼ li Apostol li keʼkanaak rikʼin. Kixye rehebʼ: «Waʼomaq li wa aʼin. Reetalil lintibʼel, li tinkʼe saʼ eekʼabʼaʼ». Tojaʼ naq, kitijok xbʼaan li bʼiin, kixnumsi rehebʼ li Xʼapostol ut kixye rehebʼ: «Ukʼumaq li bʼiin aʼin. Reetalil linkikʼel, li tinkʼe re naq tkuymanq rix li maak. Relik chi yaal naq laaʼexaq awabʼej wikʼin saʼ choxa. Bʼaanumaq aʼin rajlal chihabʼ re injultikankil». Ebʼ laj taqehom re li Jesus toj nekeʼxchʼutubʼ ribʼ rajlal chihabʼ saʼ li po aʼin naq naʼok li qʼoqyink. Li chʼutam aʼin naxkʼabʼaʼi Xnimankil li xkamik li Jesus.\nNaq keʼraqeʼk chi waʼak, ebʼ li Apostol keʼok xchoqinkil ribʼebʼ chirix ani rehebʼ nim xwankil. Abʼan, li Jesus kixye rehebʼ: «Li nim xwankil saʼ eeyanq tento tnaʼlebʼaq joʼ chʼina kachʼin malaj joʼ naq maakʼaʼ xwankil».\nLi Jesus kixye ajwiʼ rehebʼ: «Laaʼex wamiiw. Joʼkan naq ninye eere chixjunil li naraj linyuwaʼ naq tinye eere. Chi seebʼ tinsutqʼiiq saʼ choxa, bʼarwiʼ wank chaq Linyuwaʼ. Abʼan, laaʼex texkanaaq arin, ut ebʼ li poyanam teʼxnaw naq laaʼex lintzolom xbʼaan leerahom. Tento teera eeribʼ cheeribʼil eeribʼ joʼ naq xexinra laaʼin».\nTojaʼ naq, li Jesus kitijok chiru li Jehobʼa re naq tril chixjunilebʼ li xtzolom ut tixtenqʼahebʼ chi kʼanjelak saʼ junajil ut saʼ tuqtuukilal. Joʼkan ajwiʼ kitijok re naq li xkʼabʼaʼ li Jehobʼa tsantobʼresiiq. Tojaʼ naq, li Jesus ut ebʼ li Xʼapostol keʼbʼichank chiru li Jehobʼa ut xkohebʼ. Ak yook chaq chi nachʼok xhoonalil naq teʼxchap li Jesus.\n«Mexxuwak, ex chʼina chʼuut chi karneer, xbʼaan naq Leeyuwaʼ naraj xkʼebʼal eere li Xnimajwal Awabʼejilal» (Lucas 12:32).\nEbʼ li patzʼom: Kʼaru kixyeechiʼi li Jesus rehebʼ li Xʼapostol? Naq jun sut aj chik kiwaʼak rikʼinebʼ, kʼaru ebʼ li xnimal ru naʼlebʼ kixkʼut chiruhebʼ?


Resil li Santil Hu: Li xRebeca ut laj Isaac - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nMA NAKAANAW ani li ixq ut li winq wankeb' sa' li eetalil? A'an li xRebeca ut laj Isaac. Li xRebeca kikanaak cho'q rixaqil laj Isaac. Qatzolaq chanru kik'ulmank a'in.\nLaj Abrahan kiraj jun chaab'il ixq cho'q re laj Isaac. Ink'a' kiraj naq tsumlaaq rik'ineb' laj Canaan, xb'aan naq aran neke'xloq'oni li pech'b'il yos. Jo'kan naq laj Abrahan kixye re li xmoos: ‹Nawaj naq tatxik rik'ineb' linkomon, sa' li tenamit Haran ut sa' xyanqeb' taasik' rixaqil li walal›.\nJo'kan naq li moos kixchap xb'e ut kixk'am lajeeb' chi kameey. Naq wulak re li moos sa' li tenamit Haran, kihilank chire jun li b'ekb'il ha'. Ak x'ewuuk naq eb' li ixq koheb' risinkil xha'. Jo'kan naq li moos, kitz'aamank chiru li Jehob'a ut kixye re: ‹Li ixq li tinxk'e chi uk'ak ut tixk'e ajwi' ruk'a'eb' linkameey a'an taxaq tkanaaq cho'q rixaqil laj Isaac›.\nChirix chik a'an, kiwulak xRebeca chi risinkil xha'. Li moos kixpatz' xha' re xRebeca. A'an kixk'e chi uk'ak li moos ut kixk'e ajwi' chi uk'ak eb' li kameey xb'aan naq te'chaqik re. Eb' li kameey naab'al ha' neke'ruk', jo'kan naq li xRebeca kixk'e xch'ool chi risinkil naab'al li ha'.\nNaq li xRebeca kiraqe'k xk'eeb'aleb' xha' li kameey, li moos kixpatz' re ani li xyuwa' ut ma naru tkanaaq chi wark sa'eb' li rochoch. Li xRebeca kixye: ‹Laa'in xrab'in laj Betuel ut naru tatkanaaq sa' qochoch›. Li moos naxnaw naq laj Betuel ralal laj Nacor. Laj Nacor ut laj Abrahan riitz'ineb' rib'. Jo'kan naq li moos kixwiq'ib' rib' ut kixb'anyoxi re li Jehob'a, xb'aan naq a'an kik'amok re rik'ineb' li xkomon laj Abrahan.\nSa' li q'oqyink ajwi' a'an li xmoos laj Abrahan kixye re laj Betuel ut re laj Laban, ras li xRebeca, k'aru aj e naq kiwulak rik'ineb'. Laj Betuel ut laj Laban ke'xye naq naru tixk'am xRebeca cho'q rixaqil laj Isaac. K'aru kixye xRebeca naq kipatz'e'k re a'in? Li xRebeca kixye naq traj xik chirix li moos. Ut naq kisaqewk ke'sutq'iik Canaan.\nAk yook chi ok li q'oqyink naq ke'wulak Canaan. Li xRebeca kiril naq laj Isaac yook chaq chi chalk. K'ajo' naq kisaho'k sa' xch'ool laj Isaac naq kiril xRebeca. Toj ra sa' xch'ool laj Isaac, xb'aan naq oxib' chihab' xkamik li xna'. Ab'an, naq kisumlaak rik'in xRebeca kisaho'k wi' chik sa' xch'ool.\nAni li winq ut li ixq li wankeb’ sa’ li eetalil?\nK’aru kixb’aanu laj Abrahan re xsik’b’al rixaqil li ralal? K’a’ut naq kixb’aanu a’in?\nK’aru kixb’aanu li Yos re xsumenkil xtij li xmoos laj Abrahan?\nK’aru kixye xRebeca naq kipatz’e’k re ma traj sumlaak rik’in laj Isaac?\nK’a’ut kisaho’k wi’ chik sa’ xch’ool laj Isaac?\nChaawil li naxye Génesis 24:1-67.\nChanru kixk’utb’esi xchaab’ilal xRebeca naq kixtaw li xmoos laj Abrahan? (Gén. 24:17-20; Pro. 31:17, 31.)\nNaq laj Abrahan kixsik’ rixaqil laj Isaac, k’a’ut a’in jun chaab’il eetalil cho’q reheb’ li neke’loq’onink re li Jehob’a? (Gén. 24:37, 38; 1 Cor. 7:39; 2 Cor. 6:14.)\nK’a’ut tento naq tqak’e qach’ool chi k’oxlak chirix li xb’aanuhom li Yos jo’ kixb’aanu laj Isaac? (Gén. 24:63; Sal. 77:13; Fili. 4:8.)\nKʼaru tento taabʼaanu re naq li Jehobʼa sahaq saʼ xchʼool aawikʼin? Re naq taanaw aʼin chaawil li tzolom chirix li xRebeca.


SAN MARCOS 2 KEK - Li Jesús quixqˈuirtesi jun li cui̱nk - Bible Gateway\nSAN MARCOS 2 Kekchi (KEK)\nLi Jesús quixqˈuirtesi jun li cui̱nk yaj ut sic\n2 Nak ac xnumeˈ cuib oxib cutan chic, li Jesús co̱ cuiˈchic saˈ li tenamit Capernaum. Ut queˈrabi resil nak li Jesús cuan saˈ li tenamit saˈ jun li cab bar nahilan cuiˈ. 2 Saˈ junpa̱t queˈxchˈutub rib li cristian saˈ li cab cuan cuiˈ li Jesús. Ut xban xqˈuial li tenamit, ma̱ ani chic naru na‑oc chire li cab xban nak ma̱cˈaˈ chic li naˈajej. Ut li Jesús yo̱ chixchˈolobanquil li xya̱lal chiruheb. 3 Nak yo̱ chi a̱tinac li Jesús, ca̱hibeb li cui̱nk queˈxcˈam chak chi pakpo jun li cui̱nk sic. Incˈaˈ nabe̱c. 4 Abanan xban li qˈuila tenamit, incˈaˈ naru teˈrocsi li yaj cuan cuiˈ li Jesús. Joˈcan nak queˈtakeˈ saˈ xbe̱n li cab ut queˈxte caˈchˈin xbe̱n li cab ut aran queˈxcubsi li yaj yocyo chiru lix cuariba̱l ut coxcana̱c chiru li Jesús. 5 Li Jesús quixqˈue retal nak eb li cui̱nk aˈan queˈxpa̱b nak naru tixqˈuirtesi li yaj. Joˈcan nak quixye re li yaj: ―At cui̱nk, cuybil sachbil chic la̱ ma̱c, chan. 6 Ut chunchu̱queb ajcuiˈ aran laj tzˈi̱b li nequeˈcˈutuc xchakˈrab li Dios. Yo̱queb chi cˈoxlac. 7 Ut queˈxye saˈ xchˈo̱leb: ―¿Cˈaˈut nak naa̱tinac chi joˈcan li cui̱nk aˈin? ¿Ma aˈin ta biˈ li Dios? Ma̱ ani naru nacuyuc nasachoc ma̱c. Caˈaj cuiˈ li Dios naru nacuyuc nasachoc ma̱c, chanqueb. 8 Ticto quixnau li Jesús cˈaˈru yo̱queb chixcˈoxlanquil. Quixye reheb: ―¿Cˈaˈut nak nequecˈoxla chi joˈcan? 9 ¿Bar cuan li us tinye re li yaj re nak ta̱cˈutu̱nk che̱ru nak cuan incuanquil? ¿Ma tinye re, “Cuybil sachbil la̱ ma̱c”, malaj ut tinye re, “Cuaclin, ayu, ut cˈam la̱ cuariba̱l”? 10 La̱in tincˈut che̱ru nak la̱in li Cristo li Cˈajolbej, ut cuan incuanquil saˈ ruchichˈochˈ chixcuybal xsachbal li ma̱c, chan reheb. 11 Tojoˈnak li Jesús quixye re li cui̱nk: ―At cui̱nk, la̱in tinye a̱cue, cuaclin, cˈam la̱ cuariba̱l ut ayu saˈ la̱ cuochoch, chan. 12 Ut li cui̱nk sic nak quicuan ac ta̱cuacli̱k. Quixchap lix cuariba̱l ut ac ta̱e̱lk chiruheb chixjunil li tenamit. Ut riqˈuin aˈin chixjunileb queˈsach xchˈo̱l. Queˈxqˈue xlokˈal li Dios ut queˈxye: ―Ma̱ jun cua kilom aˈin, chanqueb.\nLi Jesús quixbok laj Leví re nak ta̱xic chirix\n13 Ut nak ac xqˈuirtesi li cui̱nk sic, li Jesús co̱ chire li palau Galilea. Nabaleb li tenamit queˈcuulac riqˈuin ut li Jesús qui‑oc chixtzolbaleb. 14 Nak yo̱ chi numecˈ aran, li Jesús quiril laj Leví li ralal laj Alfeo. Laj Leví cˈojcˈo saˈ xnaˈaj ut yo̱ chi titzˈoc toj. Li Jesús quixye re: ―China̱ta̱ke.― Tojoˈnak laj Leví quicuacli ut quixta̱ke li Jesús. 15 Ut chirix aˈan li Jesús co̱ saˈ li rochoch laj Leví chi cuaˈac. Nabaleb laj titzˈol toj ut nabaleb ajcuiˈ laj ma̱c cuanqueb saˈ li me̱x bar cuan cuiˈ li Jesús rochbeneb lix tzolom. Nabaleb xban nak nabal queˈta̱ken re li Jesús. 16 Ut eb laj tzˈi̱b ut eb laj fariseo queˈril nak cuan li Jesús saˈ me̱x rochbeneb laj titzˈol toj joˈqueb ajcuiˈ laj ma̱c. Ut queˈxye reheb lix tzolom li Jesús: ―¿Cˈaˈut nak laj tzolol e̱re nacuaˈac saˈ xya̱nkeb laj titzˈol toj ut saˈ xya̱nkeb laj ma̱c? chanqueb. 17 Li Jesús quirabi li queˈxpatzˈ ut quixye reheb: ―Li cauheb ma̱cˈaˈ na‑oc cuiˈ aj banonel reheb. Aban li yajeb, aˈaneb li nequeˈraj banecˈ. Joˈcan nak la̱in incˈaˈ xinchal chixsicˈbaleb li ti̱queb xchˈo̱l. Xinchal ban chixsicˈbaleb laj ma̱c, chan li Jesús.\n18 Saˈ eb li cutan aˈan eb lix tzolom laj Juan laj Cubsihom Haˈ ut eb laj fariseo nequeˈxba̱nu x‑ayu̱n. Li tenamit queˈcuulac riqˈuin li Jesús ut queˈxye re: ―Eb lix tzolom laj Juan nequeˈxba̱nu x‑ayu̱n joˈqueb ajcuiˈ laj fariseo. ¿Cˈaˈut nak incˈaˈ nequeˈxba̱nu x‑ayu̱n eb la̱ tzolom? chanqueb re. 19 Tojoˈnak quichakˈoc li Jesús ut quixye reheb, ―La̱in joˈ jun be̱lomej nak cuanquin. ¿Ma naru teˈayunik li nequeˈxic riqˈuin sumla̱c nak cuan li be̱lomej riqˈuineb? Nak toj cuan li be̱lomej riqˈuineb, incˈaˈ naru nequeˈxba̱nu x‑ayu̱n. 20 Ut joˈcan ajcuiˈ lin tzolom. Ta̱cuulak xkˈehil nak tin‑isi̱k saˈ xya̱nkeb. Toj saˈ li cutan aˈan teˈxba̱nu x‑ayu̱n, chan reheb.\nLi jaljo̱quil ru a̱tin chirix li acˈ yuˈam\n21 Ma̱ ani naxxi̱ti junak kˈel tˈicr riqˈuin acˈ tˈicr. Cui ut naxxi̱ti riqˈuin acˈ tˈicr, nak tixpuchˈ ta̱cˈosk li acˈ tˈicr ut tixnimobresi xpejelal li kˈel tˈicr. 22 Ut ma̱ ani naqˈuehoc acˈ vino saˈ li kˈel bo̱ls tzˈu̱m. Cui tixqˈue li acˈ vino saˈ li kˈel bo̱ls tzˈu̱m, ta̱puqˈuekˈ li kˈel tzˈu̱m, ta̱hoyekˈ li vino, ut ta̱osokˈ ajcuiˈ li bo̱ls tzˈu̱m. Li acˈ vino saˈ li acˈ bo̱ls tzˈu̱m naqˈueman, chan li Jesús.\nLi Jesús quixchˈolob xya̱lal chirix li hiloba̱l cutan\n23 Saˈ jun li hiloba̱l cutan li Jesús rochbeneb lix tzolom yo̱queb chi numecˈ bar cuiˈ aubil li acui̱mk trigo xcˈabaˈ. Eb lix tzolom queˈxchˈot ru li trigo nak yo̱queb chi numecˈ xban nak teˈtzˈoca̱k. 24 Tojoˈnak eb laj fariseo queˈxye re li Jesús: ―Il cˈaˈru yo̱queb la̱ tzolom. ¿Cˈaˈut nak nequeˈxba̱nu li cˈanjel moco uxc ta naraj saˈ li hiloba̱l cutan? chanqueb. 25 Li Jesús quichakˈoc ut quixye reheb: ―¿Ma incˈaˈ ta biˈ xeril saˈ li Santil Hu cˈaˈru quixba̱nu laj David nak aˈan ut li rochben teˈtzˈoca̱k? 26 Nak quicuan laj Abiatar chokˈ xyucuaˈileb aj tij, laj David qui‑oc saˈ li rochoch li Dios. Cuan aran li mayejanbil caxlan cua. Juneseb laj tij naru nequeˈxcuaˈ li caxlan cua aˈan. Abanan laj David quixcuaˈ li caxlan cua li quiqˈueheˈ re xban laj tij ut quixqˈue ajcuiˈ reheb li rochben xban nak teˈtzˈoca̱k, chan. 27 Ut quixye ajcuiˈ reheb: ―Aˈ li cui̱nk ut li ixk aˈaneb li kˈaxal lokˈ chiru li hiloba̱l cutan. Toj ma̱cˈaˈ li hiloba̱l cutan nak ac queˈyoˈobtesi̱c chak ut li hiloba̱l cutan quiqˈueheˈ re xtenkˈanquileb li cui̱nk ut li ixk. 28 Joˈcan nak la̱in li Cˈajolbej cuan incuanquil chixyebal cˈaˈru ta̱uxma̱nk saˈ li hiloba̱l cutan, chan li Jesús reheb.


Resil li Santil Hu: T-oso'q li Maa'usilal! - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nMA NAKAAWIL li jun ch'uut chi kawaay? B'ar ke'elk chaq eb' li saqi kawaay? Eb' li kawaay a'in ke'elk chaq sa' xyanq li choql! Ab'an, ma wank tawi' kawaay sa' choxa?\nMoko tz'aqaleb' ta kawaay, naqanaw a'in xb'aan naq eb' li kawaay ink'a' neke'ru chi aanilak sa' xb'een li choql. Ab'an, ma nakaanaw k'a'ut li Santil Hu na'aatinak chirixeb' li kawaay sa' choxa?\nXb'aan naq sa'eb' li yalok u ke'oksimank li kawaay. Jo'kan naq li Santil Hu naxye naq sa' choxa neke'chalk winq sa' xb'eeneb' li kawaay, re xk'utb'esinkil naq li Yos tyaloq sa' xb'eeneb' li poyanam arin sa' Ruuchich'och'. Ma nakaanaw chanru xk'ab'a' li yalok li tixk'am chaq li Yos? A'an li Armagedon. Rik'in li yalok a'in li Yos trisi chixjunil li maa'usilal sa' xb'een li Ruuchich'och'.\nLi Jesus tjolominq re li yalok a'in sa' li Armagedon. Li Jehob'a kixk'e li Jesus re naq t-awab'ejinq sa' li X'awab'ejilal. Jo'kan naq li Jesus wank xkoroon. Li jutz' ch'iich' naxk'utb'esi naq tixkamsi li xik' neke'ilok re li Yos. Ma nasach qach'ool rab'inkil naq li Yos tixsach li maa'useb' xna'leb'?\nSik' li tzolom 10, k'aru nakaawil sa' li eetalil? A'an li b'ut'iha' b'arwi' ke'sache'k li maa'useb' xna'leb'. Ani kitaqlank re li b'ut'iha'? A'an li Jehob'a. Anaqwan chaawil li tzolom 15, k'aru yook chi k'ulmank aran? Li Jehob'a kixsach rik'in xaml li tenamit Sodoma ut Gomorra.\nSik' li tzolom 33, k'aru yookeb' xk'ulb'al eb' li xkawaay ut eb' li xb'eleb'aal ch'iich' laj Egipto? Li Jehob'a ki'ach'ab'ank re li ha' sa' xb'eeneb' laj Egipto re xk'olb'al li xtenamit. Anaqwan sa'eb' li tzolom 36 ut 76, li Jehob'a kixkanab' naq tsache'q ru li xtenamit, xb'aan naq yookeb' xb'aanunkil li maa'usilal.\nJo'kan naq ink'a' tsachq qach'ool naq li Jehob'a tixtaqla chaq li k'iila anjel re risinkil chixjunil li maa'usilal sa' xb'een li Ruuchich'och'. Chirix chik a'an, k'aru tk'ulmanq?\nK’a’ut na’aatinak li Santil Hu chirixeb’ li kawaay sa’ choxa?\nChanru xk’ab’a’ li yalok u li tixk’am chaq li Yos sa’ xb’een li Ruuchich’och’? K’a’ut naq li Yos tixk’am chaq li yalok a’in?\nJo’ nak’utunk sa’ li eetalil, ani tjolominq re li yalok a’in ut k’a’ut wank xkooron? K’aru xyaalal li jutz’ ch’iich’?\nLi tzolom 10, 15 ut 33 naxk’ut naq li Yos tixsach li maa’useb’ xna’leb’, k’a’ut ink’a’ tooxuwaq rab’inkil a’in?\nChanru neke’xk’utb’esi li tzolom 36 ut 76 naq li Yos tixsach li maa’useb’ xna’leb’ usta te’xye naq neke’xloq’oni ru li Yos?\nChaawil li naxye Apocalipsis 19:11-16.\nChanru naxk’ut li Santil Hu naq li winq li wank sa’ xb’een li saqi kawaay a’an li Jesus? (Apoc. 1:5; 3:14; 19:11; Isa. 11:4.)\nChanru naxk’utb’esi li kik’ li wank chiru li raq’ li Jesus naq t-elq chi’us naq tyaloq? (Apoc. 14:18-20; 19:13.)\nAni te’ochb’eeninq re li Jesus naq tyaloq? (Apoc. 12:7; 19:14; Mat. 25:31, 32.)


APOCALIPSIS 12 KEK - Li ixk ut li joskˈ aj xul dragón - Bible Gateway\nAPOCALIPSIS 12 Kekchi (KEK)\nLi ixk ut li joskˈ aj xul dragón xcˈabaˈ\n12 Ut quicuil jun li sachba chˈo̱lej saˈ choxa. Quicuil jun li ixk. Nalemtzˈun li rakˈ joˈ nalemtzˈun li sakˈe. Li po cuan rubel rok ut cuan jun corona saˈ xjolom ut chiru li corona cuan cablaju li chahim. 2 Li ixk aˈan yaj aj ixk. Ac oc re chi qˈuira̱c. Yo̱ chixjapbal re xban lix raylal. 3 Ut jun chic sachba chˈo̱lej quicˈutbesi̱c chicuu saˈ choxa. Quicuil jun nimla joskˈ aj xul cak rix dragón xcˈabaˈ. Cuan cuukub lix jolom ut laje̱b lix xucub. Ut saˈ eb lix jolom cuukub cuan junju̱nk lix corona. 4 Ut riqˈuin lix ye yo̱ chixquelonquil nabal li chahim chiru choxa. Caˈchˈin chic ma̱ yijach li chahim li yo̱ chixquelonquil. Ut quixcut saˈ ruchichˈochˈ li chahim. Li nimla joskˈ aj xul quixakli chiru li ixk li oc re chi qˈuira̱c re nak tixnukˈ li cˈulaˈal nak ta̱yoˈla̱k. 5 Quiyoˈla lix cˈulaˈal li ixk chˈina te̱lom. Ut aˈan chic ta̱takla̱nk saˈ xbe̱neb li cuanqueb saˈ ruchichˈochˈ. Chanchan riqˈuin li xukˈ chˈi̱chˈ ta̱takla̱nk saˈ xbe̱neb xban nak aˈanak chic li yal re saˈ xbe̱neb. Li cˈulaˈal quisapu̱c ut quicˈameˈ riqˈuin li Dios bar cˈojcˈo cuiˈ saˈ lix lokˈlaj cˈojariba̱l. 6 Li ixk quie̱lelic ut co̱ saˈ li chaki chˈochˈ bar ma̱cˈaˈ cuan saˈ li naˈajej ac cauresinbil chokˈ re xban li Dios. Ut aran ta̱chˈoloni̱k xban li Dios chiru oxib chihab riqˈuin cuakib po (1,260 cutan). 7 Chirix aˈan quicuan jun nimla ple̱t saˈ choxa ut li ángel Miguel rochbeneb li ángel li nequeˈta̱ken re queˈpletic riqˈuin li joskˈ aj xul dragón. Ut eb li ángel li nequeˈta̱ken re li dragón queˈxtenkˈa aˈan chi pletic. 8 Incˈaˈ queˈxcuy pletic li dragón ut incˈaˈ chic queˈqˈueheˈ xnaˈajeb saˈ choxa. 9 Quicuteˈ saˈ ruchichˈochˈ xban li Dios li joskˈ aj dragón. Li dragón, aˈan li cˈantiˈ li ac cuan ajcuiˈ chak najter. Aˈan laj tza li nabalakˈin reheb li cuanqueb saˈ ruchichˈochˈ. Satanás nayeman re. Quicuteˈ saˈ ruchichˈochˈ laj tza ut queˈcuteˈ ajcuiˈ li ángel li queˈta̱ken re. 10 Ut quicuabi jun xya̱b cux yo̱ chi a̱tinac chi cau saˈ choxa ut quixye: ―Anakcuan xcˈulun chak li kacolbal. Anakcuan li Ka̱cuaˈ chic ta̱cua̱nk xcuanquil ut aˈan chic ta̱takla̱nk. Quicˈutun lix cuanquilal li Cristo nak qui‑isi̱c saˈ choxa laj tza li quijitoc reheb li kech aj pa̱banelil chiru li Dios chi kˈek chi cutan. 11 Eb li kech aj pa̱banelil xeˈnumta saˈ xbe̱n laj tza saˈ xcˈabaˈ lix quiqˈuel li Jun li chanchan carner ut xban nak queˈxchˈolob xya̱lal nak aˈan laj Colol reheb. Incˈaˈ queˈxra xyuˈameb, toj retal queˈxcˈul ca̱mc. 12 Joˈcan nak chisahokˈ taxak saˈ e̱chˈo̱l la̱ex li cuanquex saˈ choxa. Abanan li cuanqueb saˈ ruchichˈochˈ ut saˈ li palau tokˈobeb ru xban nak laj tza quicuteˈ saˈ ruchichˈochˈ chi cua̱nc riqˈuineb. Cˈajoˈ lix joskˈil xban nak naxnau nak cuulac re xkˈehil nak ta̱sachekˈ ru, chan. 13 Ut li joskˈ aj dragón quixqˈue retal nak quicuteˈ saˈ ruchichˈochˈ. Qui‑oc xta̱kenquil li ixk li quiyoˈla jun xcˈulaˈal te̱lom. 14 Quiqˈueheˈ cuib lix xicˈ li ixk re ta̱rupupik chanchan xxicˈ li nimla cˈuch re nak ta̱e̱lelik ut ta̱xic toj saˈ li chaki chˈochˈ saˈ li naˈajej ac cauresinbil chokˈ re bar ma̱cˈaˈ cuan. Ut aran ta̱chˈoloni̱k xban li Dios chiru oxib chihab riqˈuin cuakib po. Ut aran tixmuk rib chiru li cˈantiˈ. 15 Ut li cˈantiˈ quixxaˈcuaˈ haˈ chirix li ixk. Ut li quixxaˈcuaˈ chanchan jun nimaˈ re nak ta̱cˈamekˈ xban li rok li nimaˈ li ixk. 16 Li ixk quitenkˈa̱c xban li chˈochˈ. Quixte rib li chˈochˈ ut quixtzˈub li haˈ li quixxaˈcuaˈ li joskˈ aj dragón. 17 Cˈajoˈ nak quijoskˈoˈ li dragón saˈ xbe̱n li ixk. Co̱ chi pletic riqˈuineb li ralal xcˈajol, li joˈ qˈuial chic queˈcana. Aˈaneb li nequeˈba̱nun re lix chakˈrab li Dios ut nequeˈpa̱ban re li xya̱lal li quixchˈolob li Jesucristo.


2 CORINTIOS 9 KEK - Incˈaˈ tento tintzˈi̱bak - Bible Gateway\n2 CORINTIOS 9 Kekchi (KEK)\n9 Incˈaˈ tento tintzˈi̱bak e̱riqˈuin chirix li ma̱tan li te̱takla riqˈuineb laj pa̱banel aran Jerusalén. 2 Ninnau nak chi anchal e̱chˈo̱l nequeraj xtenkˈanquileb. Ut xinye e̱resilal reheb laj Macedonia. Xinye chi joˈcaˈin: Laj pa̱banel li cuanqueb Acaya chalen jun haber qui‑ala saˈ xchˈo̱leb xtenkˈanquileb li rech aj pa̱banelil, chanquin reheb. Ut xban nak la̱ex yo̱quex chixqˈuebal e̱chˈo̱l chi tenkˈa̱nc eb aˈan teˈraj ajcuiˈ tenkˈa̱nc. 3 Ut yo̱quin chixtaklanquileb li herma̱n aˈin e̱riqˈuin re nak textenkˈa chixcauresinquil le̱ mayej re nak ta̱e̱lk chi ya̱l li cˈaˈru xinye che̱rix. 4 Cui ma̱jiˈ cauresinbil le̱ mayej nak tincuulak cuochbeneb li herma̱n aj Macedonia, te̱cˈut inxuta̱n la̱in xban nak ac xinserakˈi reheb nak cauresinbil le̱ mayej ut te̱cˈut ajcuiˈ e̱xuta̱n la̱ex. 5 Joˈcan nak xincˈoxla nak us xtaklanquileb li herma̱n xbe̱n cua nak toj ma̱jiˈ ninxic la̱in. Textenkˈa xcauresinquil li mayej li xeyechiˈi. Ut nak tincuulak, ac xocbilak e̱ban, re nak ta̱cˈutu̱nk nak moco minbil ta e̱ru chixqˈuebal. Xeqˈue ban xban nak nequeraj xba̱nunquil. 6 Cheqˈuehak retal li naˈleb aˈin: li ani caˈchˈin narau, caˈchˈin ajcuiˈ li tixkˈol. Ut li ani nabal narau, nabal ajcuiˈ tixkˈol. 7 Li junju̱nk tixqˈue li joˈ qˈuial ta̱ala̱k saˈ xchˈo̱l xqˈuebal. Incˈaˈ tixqˈue chi ra saˈ xchˈo̱l, chi moco minbilak ta ru xban nak li Ka̱cuaˈ naxra li ani naxqˈue chi sa saˈ xchˈo̱l. 8 Nim xcuanquil li Dios. Ut aˈan tixqˈue e̱re chixjunil re nak junelic ta̱tzˈaklok e̱re li cˈaˈak re ru nacˈanjelac e̱re ut re ajcuiˈ nak ta̱ru̱k textenkˈa̱nk riqˈuin chixjunil li cha̱bil cˈanjel. 9 Joˈcaˈin tzˈi̱banbil saˈ li Santil Hu: Li ani naxtenkˈa li nebaˈ chi anchal xchˈo̱l, lix cha̱bilal aˈan cuan chi junelic. 10 Li Dios junelic naxqˈue li iyaj re laj acuinel ut naxqˈue li kacua. Ut aˈan tixqˈue ajcuiˈ li cˈaˈru ta̱cˈanjelak ke. Ut tixqˈue re̱kaj ut tixtambresi aˈ yal chanru nocosihin. 11 Li Dios junelic naxqˈue chi nabal li cˈaˈru e̱re re nak ta̱ru̱k te̱tenkˈaheb chi anchal e̱chˈo̱l li ma̱cˈaˈ cuanqueb re. Ut nabaleb ajcuiˈ li teˈbantioxi̱nk chiru li Dios riqˈuin li ma̱tan li xetakla chikix. 12 Ma̱cuaˈ caˈaj cuiˈ xtenkˈanquileb li herma̱n yo̱quex nak nequeba̱nu li usilal aˈin. Yo̱quex ban ajcuiˈ xqˈuebal xlokˈal li Dios xban nak eb li herma̱n nequeˈbantioxin chiru li Dios e̱ban la̱ex. 13 Ut nequeˈxqˈue ajcuiˈ xlokˈal li Dios xban nak cau e̱chˈo̱l la̱ex saˈ le̱ pa̱ba̱l. Moco caˈaj cuiˈ ta riqˈuin nak nequeye nak nequexpa̱ban nak nacˈutun le̱ pa̱ba̱l. Nacˈutun ban ajcuiˈ xban nak nequeqˈue e̱chˈo̱l chixtenkˈanquileb li ma̱cˈaˈ cuanqueb re. Ut chi joˈcan nequetenkˈa chixjunileb laj pa̱banel. 14 Teˈxqˈue retal nak lix nimal rusilal li Dios cuan e̱riqˈuin. Joˈcan nak la̱ex raro̱quex xbaneb li herma̱n ut teˈtijok che̱rix. 15 Bantiox re li Dios nak quixqˈue ke li ma̱tan li kˈaxal numtajenak xlokˈal. Ut li ma̱tan aˈin, aˈan li Ka̱cuaˈ Jesucristo.


Resil li Santil Hu: K'a'ut Ki'elk Chaq li Kaqlaaq'? - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nMA NAKAANAW k'aru kixb'aanu laj Noe ut li xjunkab'al naq ke'elk sa' li jukub' kab'l? Laj Noe kimayejak chiru li Yos. Sa' li eetalil nak'utunk chanru kixb'aanu. Laj Noe kixmayeja eb' li xul re xb'anyoxinkil re li Yos naq kixkol li xjunkab'al chiru li b'ut'iha'.\nMa kiwulak chiru li Yos naq laj Noe kimayejak? Li Yos kiwulak chiru. Jo'kan naq kixye re laj Noe naq maajunwa chik tixsach li Ruuchich'och' rik'in b'ut'iha'.\nNaq kichaqik li Ruuchich'och', laj Noe ut li xjunkab'al ke'ok wi' chik chi kab'lak. Li Yos kirosob'tesiheb' ut kixye reheb': ‹Chiwanq eeralal eek'ajol chexk'ihanq ut cheenujob'resi li Ruuchich'och'›.\nNaq eb' li qas qiitz'in te'rab'i resil li b'ut'iha', maare te'xk'oxla naq tb'ut'unq wi' chik li Ruuchich'och'. Jo'kan naq li Yos kixk'e jun li eetalil, re naq eb' li poyanam te'xjultika naq li Yos maajunwa chik tixsach li Ruuchich'och' rik'in ha'. Ma nakaanaw, k'aru li eetalil a'in? A'an li kaqlaaq'.\nLi kaqlaaq' naxk'ut rib' sa' choxa naq naraqe'k li hab' ut naq na'elk chaq li Saq'e. Li kaqlaaq' jalan jalanq xb'onol. Ma aawilom ru junaq li kaqlaaq'? Chaawil li wank sa' li eetalil.\nLi Yos kixye a'in: ‹Maajunwa chik tinsacheb' li xul ut eb' li poyanam rik'in b'ut'iha'. Tink'e jun li kaqlaaq' sa'eb' li choql ut naq t-elq chaq li kaqlaaq' tjultiko'q we li sumwank li xinb'aanu chaq eerik'in›.\nJo'kan naq, k'aru tento taajultika naq taawil li kaqlaaq'? Taajultika naq li Yos kixye naq maajunwa chik tixsach li Ruuchich'och' rik'in b'ut'iha'.\nK’aru kixb’aanu laj Noe naq ki’elk chaq sa’ li jukub’ kab’l?\nK’aru kixye li Yos reheb’ laj Noe ut li xjunkab’al naq kinume’k li b’ut’iha’?\nK’aru kixye li Yos chirix li b’ut’iha’?\nK’aru nachalk sa’ qach’ool naq naqil li kaqlaaq’?\nChaawil li naxye Génesis 8:18-22.\nK’aru tento tqab’aanu re naq twulaq chiru li Yos chanru yooko xloq’oninkil? (Gén. 8:21; Heb. 13:15, 16.)\nK’aru kixk’e reetal li Jehob’a naq wank sa’ xch’ool li winq? Ut k’a’ut us naq tqak’e reetal k’aru wank sa’ qach’ool? (Gén. 8:21; Mat. 15:18, 19.)\nChaawil li naxye Génesis 9:9-17.\nK’aru li sumwank kixb’aanu li Yos rik’in li wankeb’ sa’ Ruuchich’och’? (Gén. 9:10, 11.)\nJarub’ chihab’ kixye li Yos naq twanq li sumwank a’in? (Gén. 9:16.)


Li Jesus naxmes rochoch li Yos | Xnaʼlebʼ li Santil Hu re li kokʼal\nLi Jesus naxmes li rochoch li Yos\nMaare chiru li po Abril re li chihabʼ 30, li Jesus xkoho Jerusalen. Naabʼalebʼ li poyanam wankebʼ chaq saʼ li tenamit aʼin re xnimankil li Paswa. Saʼ li ninqʼe aʼin, nekeʼxmayeja ebʼ li xul saʼ rochoch li Yos. Wankebʼ nekeʼxkʼam chaq ebʼ li xul, abʼan wankebʼ nekeʼxloqʼ aran Jerusalen.\nNaq kiwulak li Jesus saʼ rochoch li Yos, kixkʼe reetal naq aran yookebʼ chi kʼayink xul. Yookebʼ chi yakok saʼ rochoch li Jehobʼa! Kʼaru kixbʼaanu li Jesus? Kixyiibʼ jun li tzʼuum re kʼaam ut kiroksi re risinkilebʼ li karneer ut ebʼ li wakax saʼ rochoch li Yos. Joʼkan ajwiʼ, kixbʼalqʼusi xmeexebʼ laj jalol tumin, ut kixpaji li xtuminebʼ chiru chʼochʼ. Li Jesus kixye rehebʼ laj kʼay mukuy: «Isihomaq arin chixjunil aʼin! Meekʼe choʼq kʼayil li rochoch Linyuwaʼ!».\nEbʼ li poyanam li wankebʼ saʼ rochoch li Yos sachsokebʼ xchʼool keʼkanaak rikʼin li kixbʼaanu li Jesus. Ebʼ li xtzolom keʼxjultika li kixye li propesiiy chirix li Sikʼbʼil Ru: «Oxloqʼaq chiwu li rochoch li Jehobʼa».\nMoqon chik, saʼ li chihabʼ 33, li Jesus kixmes xkaʼsutil li rochoch li Yos. Inkʼaʼ naxkanabʼ naq maaʼani ttzʼajninq re saʼ rochoch li Xyuwaʼ.\n«Laaʼex inkʼaʼ naru texkʼanjelaq chiru li Yos ut joʼkan ajwiʼ chiru li Bʼihomal» (Lucas 16:13).\nEbʼ li patzʼom: Kʼaru kixbʼaanu li Jesus naq kiril naq yookebʼ chi kʼayink xul saʼ rochoch li Yos? Kʼaʼut kixbʼaanu aʼin?


Lâin quintzßâma chiru li Dios nak tixqßue junak lin cßulaßal. Ut aßan xqßue cue li cßulaßal aßin.Joßcan nak xinchal chixkßaxtesinquil chiru li nimajcual Dios li cßulaßal aßin re tâcßanjelak chiru joß najtil tâcuânk saß ruchichßochß, chan. Ut queßxlokßoni li Dios.\nUt lâinak chic lê Yucua' ut lâexak chic li cualal inc'ajol, chan li Kâcua' li k'axal nim xcuanquil. (Isa. 52:11)\nAßan na-iloc reheb li mâcßaßeb xnaß xyucuaß joß ajcuiß eb li xmâlcaßan. Naxraheb li jalaneb xtenamit ut naxqßue xcua rucßaheb ut naxqßue ajcuiß rakßeb.\nLâo xkaqßue retal nak eb laj Asiria incßaß naru toeßxcol, chi moco naru toeßxcol li cacuây re pletic. Chi moco takaye chic “at kadios” reheb li yal nakayîb riqßuin kukß. At Kâcuaß, caßaj cuiß âcuiqßuin cßojcßôk kachßôl xban nak lâat li nacat-uxtânan ruheb li nebaß, chaßkex re li Kâcuaß.\nAßut eb li nequeßyoßonin riqßuin li Kâcuaß teßqßuehekß lix metzßêu. Cuânkeb xmetzßêu joß xmetzßêu li tßiu li naxicßan chi najt ut incßaß nalub. Teßâlinak ut incßaß teßlubk; teßbêk ut incßaß teßtacuâk. Incßaß teßchßinânk xchßôl xban nak li Kâcuaß cuânk riqßuineb.\nCaßaj cuiß lâin ninnau cßaßru xincßûb ru xbânunquil chokß êre. Xincßûb ru êtenkßanquil. Mâcuaß raylal tinbânu êre. Usilal ban tinbânu êre, joß yôquex chiroybeninquil.\nUt lâin tinchak'ok ut tinye reheb: -Relic chi yâl tinye êre, cui quebânu a'in re junak li neque'pâban cue, usta cubenak xcuanquil, cue ajcui' lâin quebânu chak.\nLi ani incßaß naxcßul li cßaßru naroybeni narahoß xchßôl. Abanan eb li nequeßxcßul li cßaßru nequeßroybeni nasahoß saß xchßôleb.\nChecolak ban rixeb li incßaß nequeßru xcolbaleb rib xjuneseb joß ajcuiß eb li mâ ani cuan reheb. Ut chexrakok âtin saß xyâlal saß xbêneb li cuanqueb saß raylal ut li cuanqueb saß nebaßil.\n Li Dios, aßan nacuan junelic saß lix santil ochoch. Aßan xyucuaßeb li mâcßaßeb xnaß xyucuaßeb ut aßan ajcuiß na-iloc reheb li xmâlcaßan. Li Dios naxqßue xnaßajeb li mâ ani cuan reheb. Ut narisiheb saß tzßalam li chapchôqueb ut naxqßue xsahileb xchßôl. Abanan li kßetkßeteb naxqßueheb saß jun li naßajej mâcßaß na-el chiru.\n Chat-oquênk ban chirixeb li incßaß naru teßxcol rib xjuneseb ut chacolakeb rix. Chat-âtinak chirixeb ut chatrakok âtin saß xyâlal saß xbêneb. Chatenkßaheb li nebaß joß eb ajcuiß li tenkßâc teßraj.—\n Abanan chixjunileb li que'c'uluc re ut que'pâban re nak a'an taklanbil chak xban li Dios, a'aneb li quixc'uleb chok' ralal xc'ajol li Dios. Que'oc chok' ralal xc'ajol li Dios xban nak jo'can quiraj li Dios. Moco yal xc'a'ux cuînk ta. Moco jo' ta nak nayo'la junak cristian arin sa' ruchich'och'. Yo'lajenakeb ban chic sa' musik'ej ut ralal xc'ajoleb chic li Dios.\n Abanan nak quicuulac xk'ehil, li Dios quixtakla li Ralal chi yo'lâc sa' ruchich'och' riq'uin jun li ixk. Ut quicuan ajcui' rubel xcuanquil li najter chak'rab. Li Dios quixtakla li Ralal re nak a'an tâcolok reheb li cuanqueb rubel xcuanquil li chak'rab. Quixbânu a'in re nak lâo naru to-oc chok' ralal xc'ajol.\n Chixjunileb li neque'bânun re li c'a'ru naraj li Santil Musik'ej, a'aneb tz'akal ralal xc'ajol li Dios. Lâex xec'ul li Santil Musik'ej ut mâc'a' chic êxiu. Moco jo'quex ta junak li môs naxxucua ru lix patrón. Xban nak li Santil Musik'ej cuan kiq'uin, lâo ban tz'akal ralal xc'ajol li Dios. Jo'can nak nakaye "at inYucua'" re nak nocotijoc. Li Santil Musik'ej naxch'olob xyâlal chiku, ut nakec'a sa' li kâm nak lâo chic ralal xc'ajol li Dios. Ut xban nak lâo ralal xc'ajol li Dios, kochben li Cristo nak takêchani chixjunil li quixyechi'i ke li Dios. Cui totz'akônk riq'uin li raylal li quixc'ul li Cristo, jo'can nak toxotz'akônk ajcui' kochben sa' lix nimal xlok'al.\n Lâat nacacuil li mâusilal nequeßxbânu ut lâat ajcuiß tatqßuehok reheb chixtojbaleb xmâc. Li nequeßcßuluc raylal nequeßxkßaxtesi rib saß âcuukß ut lâat nacattenkßan reheb. Isiheb lix cuanquil li incßaß useb xnaßleb ut qßueheb chixtojbal rix lix mâqueb re nak teßxcanab xbânunquil li mâusilal. Caßaj cuiß lâat, at Kâcuaß, kßaxal nim âcuanquil. Lâat li Rey chi junelic. Eb li tenamit li incßaß nequeßpâban âcue, teßsachekß ruheb. At Kâcuaß, lâat nacacuabi lix tijeb li tûlaneb. Lâat nacacuabi li cßaßru nequeßxtzßâma châcuu ut nacaqßue xcacuil xchßôleb.Lâat tâcuabi xtijeb li rahobtesinbileb ut li nebaß. Lâat tâcoleb re nak incßaß chic teßrahobtesîk xbaneb li incßaß useb xnaßleb li cuanqueb saß ruchichßochß. Lâat tâcuabi xtijeb li rahobtesinbileb ut li nebaß. Lâat tâcoleb re nak incßaß chic teßrahobtesîk xbaneb li incßaß useb xnaßleb li cuanqueb saß ruchichßochß.


SAN MATEO 5 KEK - Li Jesús naxchˈolob xya̱lal saˈ - Bible Gateway\nSAN MATEO 5 Kekchi (KEK)\nLi Jesús naxchˈolob xya̱lal saˈ xbe̱n li tzu̱l\n5 Ut nak quirileb li qˈuila tenamit, li Jesús quitakeˈ saˈ xbe̱n jun li tzu̱l. Ut nak quicˈojla, eb li yo̱queb chixta̱kenquil queˈxchˈutub rib riqˈuin. 2 Qui‑oc chixchˈolobanquil li xya̱lal chiruheb ut quixye: 3 ―Us xak reheb li nequeˈrecˈa nak cubenak xcuanquileb xban nak eb aˈan cua̱nkeb chic rubel lix nimajcual cuanquilal li Dios. 4 Us xak reheb li nequeˈya̱bac xban xrahileb xchˈo̱l xban nak eb aˈan ta̱cˈojoba̱k xchˈo̱leb. 5 Us xak reheb li tu̱laneb xban nak eb aˈan teˈe̱chani̱nk re li naˈajej li yechiˈinbil reheb xban li Dios. 6 Us xak reheb li teˈraj ru xba̱nunquil li ti̱quilal. Chanchan li teˈtzˈoca̱k ut teˈchakik re. Us xak reheb xban nak li Dios ta̱tenkˈa̱nk reheb chixba̱nunquil li us. 7 Us xak reheb li nequeˈuxta̱nan u xban nak eb aˈan teˈuxta̱na̱k ruheb xban li Dios. 8 Us xak reheb li ti̱queb xchˈo̱l xban nak eb aˈan teˈril ru li Dios. 9 Us xak reheb li nequeˈxtenkˈa ras ri̱tzˈin chi cua̱nc saˈ tuktu̱quil usilal xban nak eb aˈan ralal xcˈajol li Dios teˈyehekˈ reheb. 10 Us xak reheb li nequeˈrahobtesi̱c saˈ xcˈabaˈ li ti̱quilal, xban nak eb aˈan cua̱nkeb chic rubel lix cuanquilal li Dios. 11 Us xak e̱re nak texhobekˈ ut texrahobtesi̱k saˈ incˈabaˈ ut ta̱yehekˈ e̱re cˈaˈak re ru chi ma̱usilal chi yal ticˈtiˈ. 12 Mirahoˈ e̱chˈo̱l. Chisahokˈ ban e̱chˈo̱l riqˈuin li cˈaˈru ta̱uxk e̱re xban nak kˈaxal nim le̱ kˈajca̱munquil ta̱qˈuehekˈ e̱re saˈ choxa. Moco caˈaj cuiˈ ta la̱ex yo̱quex chi cˈuluc re li raylal. Joˈcan aj ban cuiˈ queˈxcˈul li profeta li queˈcuan junxil.\nLi ratzˈamil li ruchichˈochˈ\n13 La̱ex aj pa̱banel chanchanex li atzˈam li nacˈanjelac arin saˈ ruchichˈochˈ. Cui ta li atzˈam ta̱sachk xquiˈal, ¿cˈaˈ ta raj chic ru ta̱oc cuiˈ? Ma̱cˈaˈ chic ta̱oc cuiˈ. Yal re tzˈekecˈ aj chic ut re yekˈi̱c.\nLix saken li ruchichˈochˈ\n14 La̱ex aj pa̱banel, la̱ex lix cutan saken li ruchichˈochˈ. Junak tenamit cuan saˈ xbe̱n junak tzu̱l ma̱ jaruj naru xmukbal. 15 Chi moco nalochman junak candil re xqˈuebal rubel junak chacach. Naqˈueman ban saˈ xbe̱n xnaˈaj candil re nak tixcutanobresi saˈ li cab li cuanqueb cuiˈ chixjunileb. 16 Joˈcan ajcuiˈ la̱ex. La̱ex lix cutan saken li ruchichˈochˈ. Chicˈutu̱nk biˈ le̱ cha̱bilal chiruheb le̱ ras e̱ri̱tzˈin re nak eb aˈan teˈxqˈue retal li us nequeba̱nu ut teˈxqˈue xlokˈal le̱ Yucuaˈ li cuan saˈ choxa.\nLi Jesús naxchˈolob xya̱lal li chakˈrab\n17 Me̱cˈoxla nak xinchal chixsachbal xcuanquil li chakˈrab li quiqˈueheˈ re laj Moisés chi moco li ac xoleˈxye li profeta. Incˈaˈ xinchal chixsachbal xcuanquil aˈan. Xinchal ban re nak ta̱tzˈaklok ru aˈan. 18 Relic chi ya̱l tinye e̱re nak ta̱osokˈ li choxa, ta̱osokˈ li ruchichˈochˈ, ut yal ta jun xle̱tril chi moco junak retalil li chakˈrab ta̱sachk xcuanquil. Toj retal talajeˈcˈulma̱nk chixjunil. 19 Li ani naxkˈet li chakˈrab, usta nacˈutun nak incˈaˈ nim xcuanquil chiru aˈan, ut cui naxcˈut chiru li ras ri̱tzˈin xba̱nunquil chi joˈcan, li jun aˈan kˈaxal caˈchˈin lix lokˈal ta̱qˈuehekˈ re saˈ lix nimajcual cuanquilal li Dios. Abanan li ani naxba̱nu chi tzˈakal li naxye li chakˈrab, ut tixcˈut chiru li ras ri̱tzˈin xba̱nunquil chi joˈcan, li jun aˈan kˈaxal nim lix lokˈal ta̱qˈuehekˈ re saˈ lix nimajcual cuanquilal li Dios. 20 Tinye ajcuiˈ e̱re nak cui lix ti̱quilal le̱ chˈo̱l incˈaˈ tixkˈax ru xti̱quilal xchˈo̱leb laj tzˈi̱b ut eb laj fariseo, incˈaˈ tex‑oc rubel lix nimajcual cuanquilal li Dios.\nLi Jesús naxchˈolob xya̱lal chirix li joskˈil\n21 E̱rabiom resil li chakˈrab nak yebil reheb li kaxeˈ kato̱n: Ma̱camsi a̱cuas a̱cui̱tzˈin. Li ani ta̱camsi̱nk, toj tixtoj rix saˈ rakba a̱tin. 22 Aban la̱in tinye e̱re lix ya̱lal aˈan. Li ani ta̱joskˈok riqˈuin li ras ri̱tzˈin ta̱rakekˈ a̱tin saˈ xbe̱n. Ut li ani tixtzˈekta̱na li ras ri̱tzˈin cuan xma̱c chiru laj rakol a̱tin. Ut li ani tixye xyaj tiox re li ras ri̱tzˈin, ma̱re anchal ta̱xic saˈ xxamlel li xbalba. 23 Joˈcan nak cui saˈ xqˈuebal la̱ mayej chiru li artal ta̱julticokˈ a̱cue nak ta̱recˈa saˈ xchˈo̱l la̱ cuas a̱cui̱tzˈin nak cuan a̱ma̱c chiru, 24 canab aran la̱ mayej, ut ayu, cˈam chak a̱cuib saˈ usilal riqˈuin la̱ cuas a̱cui̱tzˈin, tojoˈnak toxa̱kˈaxtesi la̱ mayej. 25 Cui cuan la̱ chˈaˈajquilal riqˈuin la̱ cuas a̱cui̱tzˈin, yi̱b ru chi junpa̱t. Cui incˈaˈ nacacˈam a̱cuib saˈ usilal chi junpa̱t, ma̱re anchal tatxcˈam riqˈuin laj rakol a̱tin ut aˈan tatxtakla saˈ tzˈalam. 26 Ut incˈaˈ tat‑e̱lk aran cui incˈaˈ ta̱toj chixjunil li joˈ qˈuial teˈxpatzˈ a̱cue. Relic chi ya̱l ninye a̱cue nak tento ta̱cˈam a̱cuib saˈ usilal riqˈuin la̱ cuas a̱cui̱tzˈin.\nLi Jesús naxchˈolob xya̱lal chirix li muxuc caxa̱r\n27 E̱rabiom resil nak quiyeman najter: Matmuxuc caxa̱r. 28 Ut la̱in tinye e̱re nak yalak ani tixcaˈya junak ixk re xrahinquil ru, ac xmux ru lix sumlajic xban xrahinquil ru. 29 Le̱ najter naˈleb tento te̱canab chi junaj cua. Li cˈaˈak re ru ta̱qˈuehok e̱re chi ma̱cobc, te̱tzˈekta̱na. Cui li xnakˈ la̱ cuu li cuan saˈ a̱nim naqˈuehoc a̱cue chi ma̱cobc, us raj nak ta̱cuisi ut ta̱tzˈek. Kˈaxal us nak ta̱sachk li xnakˈ a̱cuu chiru nak tatxic la̱at saˈ xbalba. 30 Cui la̱ nim ukˈ naqˈuehoc a̱cue chi ma̱cobc, us raj cui ta̱yocˈ ut ta̱tzˈek. Kˈaxal us nak ta̱sachk la̱ cuukˈ chiru nak tatxic la̱at saˈ xbalba.\nLi Jesús naxchˈolob xya̱lal chirix li jachoc ib\n31 Ut yebil ajcuiˈ chi joˈcaˈin: Li ani tixjach rib riqˈuin li rixakil, tento nak tixyi̱b li hu re xjachbal rib ut tixqˈue re. 32 Abanan la̱in ninye e̱re li xya̱lal aˈan. Li ani naxjach rib riqˈuin li rixakil chi incˈaˈ xmux ru xsumlajic li ixakilbej, aˈ li be̱lomej cuan xma̱c nak li ixk aˈan tixmux ru xsumlajic. Ut li ani ta̱cˈamok re li ixk, li ac xcanaba̱c xban xbe̱lom, li cui̱nk aˈan naxmux ru li sumsu.\nLi Jesús naxchˈolob xya̱lal chirix li juramento\n33 E̱rabiom resil nak quiyeheˈ reheb le̱ xeˈto̱nil yucuaˈ chi joˈcaˈin: Li cˈaˈak re ru te̱yechiˈi xba̱nunquil riqˈuin juramento, tento te̱ba̱nu. 34 Abanan la̱in tinye e̱re tento te̱ba̱nu li cˈaˈru te̱yechiˈi ut me̱ba̱nu li juramento chi ma̱cˈaˈ rajbal. Me̱patzˈ xcˈabaˈ li choxa xban nak aˈan xnaˈaj li Dios. 35 Ut me̱patzˈ xcˈabaˈ li ruchichˈochˈ xban nak aˈan xnaˈaj li rok. Ut me̱patzˈ xcˈabaˈ li tenamit Jerusalén xban nak aˈan xtenamit li nimajcual Dios, li tzˈakal Rey. 36 Chi moco te̱ba̱nu li juramento saˈ xcˈabaˈ le̱ jolom xban nak la̱ex incˈaˈ naru te̱sakobresi le̱ rismal chi moco naru te̱kˈekobresi. 37 Joˈcaˈin ban te̱ba̱nu. Cui te̱ye nak ya̱l, junes ya̱l te̱ye. Ut cui te̱ye nak incˈaˈ, junes incˈaˈ te̱ye. Cui te̱qˈue xtzˈakob li a̱tin aˈan, li naˈleb aˈan riqˈuin laj tza nachal.\nLi xya̱lal chirix xra̱baleb li xicˈ nequeˈiloc ke\n38 E̱rabiom resil nak quiyeheˈ chi joˈcaˈin najter: Cui ani ta̱risi xnakˈ a̱cuu, ta̱isi̱k ajcuiˈ li xnakˈ ru aˈan. Cui ani ta̱risi li ruch a̱cue, ta̱isi̱k ajcuiˈ li re aˈan. 39 Abanan la̱in tinye e̱re: Me̱sume ma̱usilal riqˈuin ma̱usilal. Cui junak tixqˈue junak rukˈ saˈ a̱cuu, qˈue cuiˈchic chixsacˈ li jun pacˈal. 40 Li ani ta̱raj tatxcˈam riqˈuin laj rakol a̱tin ut ta̱raj xmakˈbal la̱ cami̱s, qˈue ajcuiˈ la̱ chaque̱t re. 41 Cui ani ta̱minok a̱cuu chixcˈambal li ri̱k jun kilómetro, cˈam cuibak kilómetro la̱at. 42 Li ani tixtzˈa̱ma cˈaˈru re a̱cue, qˈue re. Ut li ani ta̱ajok toˈoni̱nc a̱cuiqˈuin, ma̱kˈetkˈeti a̱cuib chiru. 43 E̱rabiom resil nak te̱ra li ani narahoc e̱re ut xicˈ te̱ril li xicˈ na‑iloc e̱re. 44 Abanan la̱in tinye e̱re, cherahak li xicˈ na‑iloc e̱re. Chetzˈa̱ma usilal saˈ xbe̱neb li nequeˈhoboc e̱re. Cheba̱nuhak li us reheb li xicˈ nequeˈiloc e̱re ut chextijok chirix li nequeˈba̱nun ma̱usilal e̱re ut nequeˈrahobtesin e̱re. 45 Cui te̱ba̱nu chi joˈcan, la̱exak ralal xcˈajol le̱ Yucuaˈ cuan saˈ choxa. Aˈan naqˈuehoc chak li sakˈe saˈ xbe̱neb li useb xnaˈleb joˈ ajcuiˈ li incˈaˈ useb xnaˈleb. Ut aˈan ajcuiˈ naqˈuehoc chak li hab saˈ xbe̱neb li ti̱queb xchˈo̱l joˈ ajcuiˈ li incˈaˈ ti̱queb xchˈo̱l. 46 Cui caˈaj cuiˈ li nequeˈrahoc e̱re nequera, ¿cˈaˈru le̱ kˈajca̱munquil te̱cˈul? ¿Ma incˈaˈ ta biˈ joˈcan ajcuiˈ nequeˈxba̱nu eb laj titzˈol toj, li nequeˈbalakˈin? 47 Ut cui caˈaj cuiˈ le̱ rech tenamitil nequeqˈue xsahil xchˈo̱leb, ¿cˈaˈru rusil aˈan? ¿Ma incˈaˈ ta biˈ joˈcan ajcuiˈ nequeˈxba̱nu li incˈaˈ nequeˈxpa̱b li Dios? 48 Ti̱cak biˈ e̱chˈo̱l joˈ le̱ Yucuaˈ li cuan saˈ li choxa ti̱c xchˈo̱l.


Resil li Santil Hu: Laj Jonas - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nMA NAKAANAW ani li winq wank sa' li ha'? Li winq a'in aj Jonas ut ok re chi nuq'e'k xb'aan li kar. Qatzolaq k'a'ut naq wank sa' ch'a'ajkilal laj Jonas.\nLaj Jonas aj k'anjel chiru li Jehob'a. Ak kikamk laj Eliseo naq li Jehob'a kixye re laj Jonas: ‹Ayu sa' li tenamit Ninive xb'aan naq yookeb' xb'aanunkil li maa'usilal. Ut tat-aatinaq chirix li xmaa'usilaleb'›.\nAb'an laj Jonas ink'a' naraj xik sa' li tenamit Ninive. Jo'kan naq xko sa' jun li jukub' sa' jalan chik na'aj, najt chiru Ninive. Li Jehob'a ink'a' kiwulak chiru naq laj Jonas ki'elelik chiru, jo'kan naq kixtaqla jun li nimla kaqsut-iq'. Ut xb'aan xkawil li kaqsut-iq' kib'alq'u raj li jukub' b'arwi' yookeb' wi' chi xik. Eb' li yookeb' xch'eeb'al li jukub' ke'ok chi tijok chiruheb' li xpech'b'il yos re naq te'kole'q.\nToja' naq laj Jonas kixye reheb': ‹Laa'in ninloq'oni li Jehob'a, li kiyiib'ank re li choxa ut li Ruuchich'och'. Ink'a' xinb'aanu li xinxtaqla chi xb'aanunkil›. Jo'kan naq eb' li yookeb' xch'eeb'al li jukub' ke'xye re laj Jonas: ‹K'aru tento tqab'aanu aawe re naq ttuqlaaq ru li palaw?›\nLaj Jonas kixye reheb': ‹Kutumaqin sa' li palaw›. Eb' li yookeb' xch'eeb'al li jukub' ink'a' ke'raj xb'aanunkil, ab'an naq kinimank xkawil roq li kaqsut-iq', ke'xkut laj Jonas sa' ha'. Chirix chik a'an kituqlaak li palaw.\nNaq laj Jonas xko rub'el ha', jun li nimla kar kinuq'uk re. Ab'an ink'a' kikamk ut kiwank sa' xsa' li kar chiru oxib' kutan ut oxib' q'oqyink. Laj Jonas kiyot'e'k xch'ool naq ink'a' ki'ab'ink chiru li Jehob'a ut naq ink'a' xko sa' li tenamit Ninive. Jo'kan naq, ma nakaanaw k'aru kixb'aanu?\nLaj Jonas kitijok chiru li Jehob'a re naq ttenq'aaq. Jo'kan naq li Jehob'a kixb'aanu naq li kar tixxawa laj Jonas chiru ch'och'. Chirix chik a'an laj Jonas xko sa' li tenamit Ninive. Chixjunil a'in naxk'ut chiqu naq tento too'ab'inq chiru li Jehob'a.\nLi tasal hu Jonás.\nAni laj Jonas ut k’aru kitaqlaak xb’aanunkil xb’aan li Jehob’a?\nK’aru kixb’aanu laj Jonas naq li Jehob’a kixtaqla Ninive?\nK’aru kixye laj Jonas reheb’ li yookeb’ xb’eeresinkil li jukub’?\nK’aru kixk’ul laj Jonas naq xko rub’el ha’?\nJarub’ kutan ut q’oqyink kiwank laj Jonas sa’ li xsa’ li kar? K’aru kixb’aanu laj Jonas naq wank sa’ li xsa’ li kar?\nB’ar xko laj Jonas naq ki’elk chaq sa’ li xsa’ li kar ut k’aru naqatzol chirix a’in?\nChaawil li naxye Jonás 1:1-17.\nK’aru kixk’oxla laj Jonas naq kitaqlaak chi xpuktesinkil li chaab’il esilal sa’ xyanqeb’ laj Ninive? (Jon. 1:2, 3; Pro. 3:7; Ecl. 8:12, 13.)\nChaawil li naxye Jonás 2:1, 2, 10.\nRik’in li kixk’ul laj Jonas, chanru naxk’ut chiqu a’in naq li Jehob’a tooxsume naq tootijoq chiru? (Sal. 22:25; 34:7; 1 Juan 5:14.)\nChaawil li naxye Jonás 3:1-10.\nChanru naxkawresi qach’ool xnawb’al naq li Jehob’a kixk’e wi’ chik xk’anjel laj Jonas usta sa’ xtiklajik li xk’anjel ink’a’ ki’ab’ink chiru? (Sal. 103:14; 1 Ped. 5:10.)\nK’aru naqatzol chirix laj Jonas ut eb’ laj Ninive naq yooqo xpuktesinkil li chaab’il esilal? (Jon. 3:6-9; Ecl. 11:6; Hech. 13:48.)


Resil li Santil Hu: Maak'a' Ke'xb'aanu re laj Daniel - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nLAJ Daniel wank sa' xyanqeb' li kaqkoj. K'a'ut maak'a' neke'xb'aanu re laj Daniel? K'a'ut wank sa' xyanqeb' li kaqkoj? Ani kik'ehok re laj Daniel aran?\nAnaqwan laj Dario yook chi awab'ejink sa' li tenamit Babilonia. Laj Dario naxra laj Daniel, xb'aan naq chaab'il ut wank xna'leb'. Kixk'e laj Daniel chi jolomink sa' li x'awab'ejilal. Ma nakaanaw k'aru ke'xb'aanu re laj Daniel xb'aan naq ink'a' sa' neke'ril?\nEb' li winq koheb' rik'in laj Dario ut ke'xye re: ‹Naqaj jun li chaq'rab' b'arwi' tixye naq chiru 30 kutan, maajun winq ttijoq chiru junaq yos malaj winq, ka'ajwi' chaawu, at awab'ej! Li tq'etoq re li chaq'rab' a'in, tkutmanq sa' xyanqeb' li kaqkoj›. Li awab'ej ink'a' naxnaw k'a'ut eb' li winq te'raj li chaq'rab' a'in. Ab'an kiwulak chiru li ke'xye re, jo'kan naq kixtz'iib'a li chaq'rab'. Li chaq'rab' a'in, moko naru ta chik xjalb'al.\nNaq laj Daniel kixnaw a'in, xko chi tijok sa' rochoch jo' naxb'aanu chi rajlal. Eb' li xik' neke'ilok re, neke'xnaw naq laj Daniel ink'a' tixkanab' tijok chiru li Jehob'a. Ke'saho'k sa' xch'ool, xb'aan ke'xk'oxla naq te'ruuq xkamsinkil laj Daniel.\nLi awab'ej kiraho'k sa' xch'ool naq kixk'e reetal li te'raj xb'aanunkil re laj Daniel. Ab'an ink'a' chik kiru xjalb'al li chaq'rab', jo'kan naq kixtaqla laj Daniel sa' xyanqeb' li kaqkoj. Li awab'ej kixye re laj Daniel: ‹A' taxaq laaYos taakoloq aawe!›\nLaj Dario ink'a' kiwark chi xk'oxlankil laj Daniel. Naq kisaqewk xko rilb'al laj Daniel sa' xna'ajeb' li kaqkoj, jo' nak'utunk sa' li eetalil. Toja' naq kixye re: ‹At Daniel, ma xatxkol li Nimajwal Yos, Jehob'a, chiruheb' li kaqkoj?›\nLaj Daniel kixye: ‹Li Yos kixtaqla li x'anjel re naq maak'a' te'xb'aanu we eb' li kaqkoj›.\nNaq li awab'ej kirab'i xkux laj Daniel, kisaho'k sa' xch'ool ut kixtaqla risinkil. Toja' naq kixkuteb' li xik' neke'ilok re laj Daniel sa' xyanqeb' li kaqkoj. Toj maaji' neke't'ane'k li winq sa' xyanqeb' li kaqkoj naq ke't'upiik xtib'el.\nChirix chik a'an, laj Dario kixk'e jun li chaq'rab' re li xtenamit: ‹Cheeroxloq'i ut cheepaab' li xYos laj Daniel, li Yos a'in naxb'aanu li sachb'ach'oolej ut kixkol laj Daniel chiruheb' li kaqkoj›.\nAni laj Dario ut chanru naril laj Daniel?\nK’aru kixtz’iib’a laj Dario xb’aaneb’ li xik’ neke’ilok re laj Daniel?\nK’aru kixb’aanu laj Daniel naq ke’xk’e jun li chaq’rab’?\nK’a’ut kiraho’k sa’ xch’ool laj Dario ut k’aru kixb’aanu naq kisaqewk?\nK’aru kixye laj Daniel naq laj Dario kiwulak chi rilb’al sa’ xyanqeb’ li kaqkoj?\nK’aru ke’xk’ul li xik’ neke’ilok re laj Daniel? K’aru li chaq’rab’ kixk’e laj Dario re li xtenamit?\nChaawil li naxye Daniel 6:1-28.\nJo’ kixk’ul chaq laj Daniel, k’aru neke’xk’ul ajwi’ eb’ laj Testiiw re li Jehob’a re naq ink’a’ chik te’xpuktesi li chaab’il esilal? (Dan. 6:7; Sal. 94:20; Isa. 10:1; Rom. 8:31.)\nChanru te’xk’am reheb’ laj Testiiw re li Jehob’a rik’in laj Daniel naq te’k’ame’q chiruheb’ li neke’jolomink re li tenamit? (Dan. 6:5, 10; Rom. 13:1; Hech. 5:29.)\nChanru took’anjelaq chi junelik chiru li Jehob’a jo’ kixb’aanu laj Daniel? (Dan. 6:16, 20; Fili. 3:16; Apoc. 7:15.)


Gn 2 | QQC Bible | YouVersion\n1Chi jo'kan kiyaalo'k li choxach'och' ut chixjunil li wank sa' xb'een. 2Sa' xwuq li kutan li Yos kixraq chixjunil li xk'anjel li xb'aanu, ut kihilank.#2,2 Ex 20,11; Heb 4,4-10. 3Toja' naq li Yos kirosob'tesi li xwuq li kutan ut kixsantob'resi, xb'aan naq aran kihilank chirix chixjunil li yoob'tesink kixb'aanu.#2,2-3 Ex 20,11. 4A'an a'in li xtiklajik li choxach'och', naq ke'b'aanuuk xb'aan li Yos.\nLi winq ut li ixq sa' li chaab'il na'ajej, Edén xk'ab'a'\nNaq li Qaawa' Yos kixb'aanu li choxach'och', 5toj maak'a' chaq li pim chiru li ch'och', toj maji' namoqk chaq li awimq, xb'aan naq li Qaawa' Yos toj maji' naxk'e chaq li hab' sa' xb'een li ruuchich'och' chi moko wankeb' ta winq li te'k'anjelanq re li ch'och'. 6Ka'ajwi' nab'ulb'utk jun yo'leb'aal ha' li nat'aqresink re chixjunil li ch'och'. 7Toja' naq li Qaawa' Yos kixyoob'tesi li winq rik'in xpojtz'il li ch'och'. Chi apunb'il kiroksi li xmusiq' sa' ru'uj, ut chi jo'kan li winq kiwank xyu'am.#2,7 Sab 15,11.\n8Moqon li Qaawa' Yos kixyiib' jun xna'aj li awimq aran Edén, sa' releb'l saq'e, b'arwi' kixk'e li winq li toja' xyoob'tesi. 9Li Qaawa' Yos kixk'e chi moqk sa' li ch'och' chixjunil li jar paay chi che'ul q'axal ch'ina'us rilb'aleb' ut us chi tzekaak. Sa' xyi xna'aj li awimq kixk'e ajwi' li che' re li yu'am ut li che' re xnawb'al li us ut li ink'a' us.#2,9 Ap 2,7; 22,2.14. Ka'ajwi' li Yos naxnaw li us ut li ink'a' us. Li winq ink'a' naru tixnimob'resi rib' chiru li Qaawa' (Gn 2,17).\n10Sa' li na'ajej Edén nayo'laak jun nima' li naxt'aqresi li awimq ut chirix a'an naxjek' rib' sa' kaahib'. 11Li xb'een nima' Pisón xk'ab'a': a'an li naxsut chixjunil li tenamit Abilá xk'ab'a', b'ar wank li oor. 12Q'axal chaab'il li oor li wank sa' li tenamit a'an. Aran wank ajwi' li bedelyo ut li onis. 13Li xkab' nima' Kijón naxk'ab'a'in: a'an naxsut chixjunil li tenamit Kus xk'ab'a'. 14Li rox nima' Tigris xk'ab'a': a'an li nanume'k sa' releb'l saq'e, junpak'al Asur. Ut li xka nima' a'an li Éwfrates.\n15Li Qaawa' Yos koxk'e li winq sa' xna'aj li awimq aran Edén re naq taaril ut tixk'anjela; 16ab'an li Yos kixk'e li chaq'rab' a'in re li winq: “Naru teetzeka li ru chixjunileb' li che' li wank arin sa' li awimq; 17a'ut li ru li che' re xnawb'al li us ut li ink'a' us, ink'a' naru teetzeka, xb'aan naq li kutan teetzeka wi' ch'olch'o naq texkamq”.#2,17 Ro 6,23.\n18Chirix chik a'an li Qaawa' Yos kixye: “Ink'a' us naq taawanq li winq xjunes. Tink'e junaq aj tenq' re jo' xk'ulub'”. 19Toja' naq li Qaawa' Yos kixyoob'tesi rik'in ch'och' chixjunileb' li xul li wankeb' sa' li pim ut chixjunileb' li neke'rupupik chiru choxa, ut kixk'ameb' rik'in li winq re rilb'al k'aru tixk'e cho'q xk'ab'a'eb': li k'ab'a'ej li tixk'ul li junjunq chi xul, a'an li taanawe'q wi' ru. 20Li winq kixk'e xk'ab'a'eb' chixjunileb' li ketomq, jo' ajwi' eb' li xul li neke'rupupik chiru choxa ut chixjunileb' li wankeb' sa' pim; ab'anan ink'a' kixtaw aj tenq' re jo' xk'ulub' raj.\n21Toja' naq li Qaawa' Yos kixwartesi li winq: kamenaq chi wark naq li Yos kirisi jun xb'aqel xxuku'y ut kixb'ut' li xna'aj rik'in tib'elej. 22Rik'in li xb'aqel li xxuku'y li kirisi rik'in li winq, li Qaawa' Yos kixyoob'tesi jun li ixq ut kixk'am rik'in li winq. 23Toja' naq a'in kixye:\n“Anaqwan tz'aqal xb'aqel linb'aqel ut xtib'el lintib'el!\nA'in «ixq» tixk'ab'a'in\nxb'aan naq isinb'il rik'in li winq”.\n24Jo'kan naq li winq tixkanab' li xna' xyuwa', tixlaq'ab' rib' rik'in li rixaqil, ut junajeb' aj chik chi tz'ejwalej naq wanqeb'.#2,24 Mt 19,5: Mk 10,7-8; 1 Ko 6,16; Ef 5,31.\n25T'ust'uukeb' chaq chi xkab'ichaleb' li winq ut li rixaqil, ab'an ink'a' neke'xxutaana rib'eb'.\nLearn More About Q'eqchi Bible\nExplore Gn 2 by Verse


1 Samuel 3 - Sagrada Biblia [[Sagrada Biblia] Qeqchi Bible]\nLaj Samuel yô chi cßanjelac chiru li Dios saß xsâjilal ut laj Elí naxcßut chiru chanru tixbânu. Saß eb li cutan aßan li Kâcuaß incßaß quirâtinaheb li tenamit rajlal, ut moco junelic ta quixcßut li visión chiruheb.\nLaj Elí ac tîx chic ut ac yô chi mutzßocß li xnakß ru. Saß jun li kßojyîn yocyo saß xcuarib.\nUt laj Samuel yô chi cuârc saß li tabernáculo bar cuan cuiß li Lokßlaj Câx. Lix lámpara li Kâcuaß toj lochlo.\nLi Kâcuaß Dios quixye: —At Samuel.— Quichakßoc laj Samuel ut quixye: —Cueßquin, chan.\nUt cô saß junpât cuan cuiß laj Elí ut quixye: —Cueßquin, kâcuaß. ¿Cßaßru tâcuaj tinbânu? chan. Ut laj Elí quixye re: —Lâin incßaß xatinbok. Ayu cuißchic chi cuârc, chan. Ut laj Samuel cô cuißchic chi yoclac.\nUt li Kâcuaß quixye: —At Samuel.— Ut laj Samuel quicuacli ut cô cuißchic riqßuin laj Elí ut quixye re: —Cueßquin, kâcuaß. Xcuabi nak xinâbok, chan. Laj Elí quixye re: —At Samuel, lâin incßaß xatinbok. Ayu cuißchic chi cuârc, chan.\nLaj Samuel toj mâjiß naxnau nak li Kâcuaß Dios yô chi bokoc re xban nak li Kâcuaß toj mâ jun sut naâtinac riqßuin.\nUt laj Samuel quiâtinâc cuißchic xban li Kâcuaß saß rox sut. Quicuacli ut cô riqßuin laj Elí ut quixye re: —Xcuabi nak xinâbok. Cueßquin. ¿Cßaßru tâcuaj tinbânu? chan. Ut laj Elí quixqßue retal nak aß li Kâcuaß, aßan li quibokoc re.\nJoßcan nak quixye re: —Ayu cuißchic saß lâ cuarib ut cui tatbokekß cuißchic tâye re, “Âtinan, at Kâcuaß. Lâin aj cßanjel châcuu. Tincuabi li cßaßru tâye,” chaßkat re.— Ut laj Samuel cô cuißchic saß xcuarib.\nQuicuulac li Kâcuaß riqßuin laj Samuel ut quixbok cuißchic joß quixbânu xbên sut ut quixye re: —At Samuel, at Samuel, chan li Kâcuaß. Laj Samuel quichakßoc ut quixye re: —Lâin aj cßanjel châcuu, at Kâcuaß. Ye cue cßaßru tâcuaj, chan.\nLi Kâcuaß quixye re laj Samuel: —Lâin tinbânu jun li naßleb reheb laj Israel. Ut târahokß saß xxiqueb li teßabînk re xban nak nimla raylal li tinbânu.\nSaß li cutan aßan lâin tinbânu riqßuineb li ralal xcßajol laj Elí chixjunil li xinye re.\nAc xinye nak tinrakok âtin saß xbêneb li ralal xcßajol laj Elí. Tinsach ruheb chi junaj cua xban lix mâusilaleb. Laj Elí naxnau nak ac xnumta xyibal ru xnaßlebeb li ralal ut incßaß naxkßuseb.\nJoßcan nak ac xinye nak tinrakok âtin saß xbêneb li ralal xcßajol laj Elí. Lix mâusilal mâ jokße târûk xcuybal xsachbal riqßuin li mayejac xul chi moco riqßuin lix mayejeb, chan li Kâcuaß.\nLaj Samuel quicana saß xcuarib toj quisakêu. Tojoßnak quicuacli ut quixte li oquebâl re li tabernáculo. Abanan quixucuac ut incßaß quixye re laj Elí cßaßru quicßutbesîc chiru xban li Kâcuaß.\nJoßcan nak laj Elí quixbok laj Samuel ut quixye re: —At Samuel.— Ut laj Samuel quixye: —Cueßquin, chan.\nLaj Elí quixye: —¿Cßaßru xye âcue li Kâcuaß? Mâmuk chicuu li cßaßru quixye. Li Dios taxak tâqßuehok âcue chixtojbal âmâc cui incßaß tâye cue chixjunil li quixye âcue, chan.\nJoßcan nak laj Samuel quixye re chixjunil li quixye li Kâcuaß. Mâcßaß quixmuk chiru. Ut laj Elí quixye: —Li Kâcuaß, aßan li nimajcual Dios. Chixbânu taxak li cßaßru naxcßoxla nak us xbânunquil, chan.\nLaj Samuel quiniman ut li Kâcuaß cuan riqßuin ut aßan yô chi tenkßânc re. Ut quicßulman chixjunil joß quixye laj Samuel.\nUt chixjunileb laj Israel li cuanqueb saß li naßajej Dan toj saß li naßajej Beerseba queßxqßue retal nak laj Samuel, aßan tzßakal xprofeta li Kâcuaß.Ut li Kâcuaß quixcßutbesi cuißchic rib chiru laj Samuel saß li naßajej Silo bar naâtinac cuiß li Kâcuaß riqßuin.\nUt li Kâcuaß quixcßutbesi cuißchic rib chiru laj Samuel saß li naßajej Silo bar naâtinac cuiß li Kâcuaß riqßuin.


APOCALIPSIS 8 KEK - Nak quiteheˈ li xcuuk li sello - Nak - Bible Gateway\nAPOCALIPSIS 8 Kekchi (KEK)\nNak quiteheˈ li xcuuk li sello\n8 Nak quixte li xcuuk sello li Jun li chanchan carner, ma̱ ani chic qui‑ecˈan saˈ choxa. Mero o̱r na chˈanamil queˈcana. 2 Ut quicuil cuukub li ángel xakxo̱queb chiru li Dios. Ut queˈqˈueheˈ cuukub li trompeta reheb. 3 Quichal jun chic li ángel ut quixakli chiru li artal yi̱banbil riqˈuin oro. Cuan chak saˈ rukˈ jun xnaˈaj li incienso yi̱banbil riqˈuin oro. Quiqˈueheˈ nabal li incienso re, re tixcˈat saˈ li artal li cuan chiru li cˈojariba̱l, re nak cuotz ta̱cuulak toj riqˈuin li Ka̱cuaˈ rochben lix tijeb laj pa̱banel. 4 Ut lix sibel li incienso li cuan saˈ rukˈ li ángel quicuulac riqˈuin li Dios rochben lix tijeb laj pa̱banel. 5 Ut li ángel quixchap li xnaˈaj li incienso ut quixnujobresi riqˈuin li ru xam li cuan saˈ li artal, ut quixcut saˈ ruchichˈochˈ. Nak quitˈaneˈ saˈ ruchichˈochˈ naquililnac joˈ nak namok li ca̱k, ut nareploc li rakˈ ca̱k ut quicuan ajcuiˈ hi̱c.\n6 Ut eb li cuukub chi ángel queˈxcauresi ribeb chixya̱basinquil li cuukub chi trompeta li cuan riqˈuineb. 7 Li xbe̱n ángel quixya̱basi lix trompeta. Ut quicuteˈ saˈ ruchichˈochˈ sakbach ut xam junajinbil riqˈuin quicˈ. Caˈchˈin chic ma̱ jun jachal (1ˈ3) li ruchichˈochˈ quicˈat. Ut queˈcˈat ajcuiˈ li cheˈ. Caˈchˈin chic ma̱ jun jachal li cheˈ queˈcˈat ut quicˈat chixjunil li rax pim. 8 Ut li xcab ángel quixya̱basi lix trompeta. Chanchan jun li nimla tzu̱l yo̱ chi cˈatc ut quicuteˈ saˈ li palau. Caˈchˈin chic ma̱ jun jachal li palau quisukˈi chokˈ quicˈ. 9 Ut caˈchˈin chic ma̱ jun jachal li xul li cuanqueb saˈ li palau quilajeˈcam. Ut caˈchˈin chic ma̱ yijach li ni̱nki jucub queˈsacheˈ. 10 Ut li rox ángel quixya̱basi lix trompeta ut jun nimla chahim quitˈaneˈ chak saˈ choxa. Yo̱ chi cˈatc. Chanchan jun li chaj yo̱ xxamlel. Caˈchˈin chic ma̱ yijach li nimaˈ ut caˈchˈin chic ma̱ yijach li yuˈam haˈ li quinak cuiˈ. 11 Li chahim aˈan, Cˈa xcˈabaˈ. Caˈchˈin chic ma̱ yijach li haˈ quicˈahoˈ ut nabaleb li tenamit queˈcam xban nak queˈrucˈ li cˈahil haˈ. 12 Ut li xca̱ ángel quixya̱basi li trompeta ut caˈchˈin chic ma̱ yijach (1ˈ3) li sakˈe incˈaˈ chic quicutanoˈ ru. Ut caˈchˈin chic ma̱ yijach li po incˈaˈ chic quicutanoˈ ru. Ut caˈchˈin chic ma̱ yijach li chahim incˈaˈ chic queˈlemtzˈun. Caˈchˈin chic ma̱ yijach li cutan quikˈojyi̱noˈ ru. Ut joˈcan ajcuiˈ li po chiru li kˈojyi̱n. Caˈchˈin chic ma̱ yijach li kˈojyi̱n incˈaˈ quicutanoˈ ru. 13 Ut quicuil jun chanchan nimla cˈuch yo̱ chi rupupic chiru choxa, ut yo̱ chixjapbal re chixyebal: ―Cˈajoˈ li raylal, cˈajoˈ li raylal. Cˈajoˈ li raylal li ta̱cha̱lk saˈ xbe̱neb li cuanqueb saˈ ruchichˈochˈ nak teˈya̱basi̱k li oxib chic chi trompeta xbaneb li oxib chi ángel, chan.


Ex 26 QQC - “Taayiib' li Loq'laj Muheb'aal rik'in - Bible Search\nEx 25 Ex 27\nLi Loq'laj Muheb'aal\n1“Taayiib' li Loq'laj Muheb'aal rik'in lajeeb' chi ninqi t'ikr kemb'ileb' rik'in b'aqb'il liin li jwal chaab'il, rik'in kaqinoq' ut moraad, ut rik'in kaqjorinkil noq'; ut taayiib' chi pikb'il wiib' kerubín chiruheb'. 2Li xnimal li roq li junjunq chi t'ikr, a'an kach'in chik maa waqxaqib' moqoj, ut li xnimal li ru b'eleeb'aq k'utub'. Tento naq juntaq'eetaq li xb'isb'al chixjunileb' li t'ikr: 3xchapomaqeb' rib' oob' chi t'ikr ut jo'kanaq ajwi' li oob' chik. 4Chire li t'ikr, sa' xmaril li xb'een xb'ojolal, taak'e li tixchap wi' rib', kaqmoqin xb'onol; jo'kan ajwi' taab'aanu sa' xmaril li jun chik xb'ojolal. 5Chire li xb'een t'ikr taak'e lajeeb' roxk'aal li tixchap wi' rib', ut lajeeb' roxk'aal chik chire li t'ikr li naraqe'k wi' li xkab' xb'ojolal: tento naq chixjunileb' te'xk'ul rib' chirib'ileb' rib'. 6Taak'e lajeeb' roxk'aal chi chapleb' yiib'anb'ileb' rik'in oor, ut rik'ineb' a'in taab'ak'iheb' li t'ikr re naq junajaq ru li Loq'laj Muheb'aal.\n7“Taayiib' ajwi' junlaju chi ninqi t'ikr rik'in rismal chib'aat re xtz'apb'al li Loq'laj Muheb'aal. 8Li xnimal li roq li junjunq chi t'ikr a'an kach'in chik maa waqxaqib' moqoj, ut li xnimal li ru a'an b'eleeb' k'utub'; tento naq juntaq'eetaq li xb'isb'al li junlaju chi ninqi t'ikr. 9Taajunaji ru oob' chi ninqi t'ikr, ut eb' li waqib' chik taajunaji toj junpak'al; ut taab'as li xwaq sa' xka'yab'aal li Muheb'aal. 10Chire li t'ikr li wank sa' xmaril li xb'een b'ojolal taak'e lajeeb' roxk'aal li tixchap wi' rib', ut lajeeb' roxk'aal chik chire li t'ikr wank sa' xmaril li xkab' b'ojolal. 11Taayiib' lajeeb' roxk'aal xchapleb' rik'in q'anch'iich' ut taach'ikeb' sa'eb' li xk'aamal; chi jo'kan xchapomaq rib' li Muheb'aal ut junajaq xsa'. 12Li taa'ela'anq sa' xnimal ru li Muheb'aal taakanaaq chi leplooq jun xyiijach chirix li Loq'laj Muheb'aal. 13Ut li taa'ela'anq sa' xnimal roq li Muheb'aal (a'anaq ka'kab' k'utub' chi ka'pak'al) taakanaaq chi leplooq chi xka'pak'alil li Loq'laj Muheb'aal re xtz'apb'al.\n14“Taayiib' ajwi' xb'een li Muheb'aal rik'in xtz'uumaleb' karneer kaq xb'onoleb', ut sa' xb'een a'in taak'e jun chik li xb'een, yiib'anb'ilaq rik'in chaab'il tz'uum.\n15“Taayiib' ajwi' eb' li tz'alamche' rik'in akasya re li Loq'laj Muheb'aal, ut taaxaqab'eb'. 16Oxib'aq moqoj li xnimal li roq li junjunq chi tz'alamche' ut oxib'aq k'utub' li xnimal li ru. 17Te'wanq ajwi' ka'kab' xhopolal li junjunq chi tz'alamche' li te'xk'ul wi' rib'. Jo'kan ajwi' taab'aanu re chixjunileb' li xtz'alamche' li Loq'laj Muheb'aal. 18Taak'e junmayaq li tz'alamche' sa' rokeb'l li iq', sa' xjayal Nejeb. 19Taayiib' ka'k'aal xna'ajeb' li roq li tz'alamche' rik'in plaat, ka'kab' xna'ajeb' li junjunq chi tz'alamche' re li wiib' xhopolal.\n20“Taak'e junmayaq chik chi tz'alamche' re li xjunpak'alil li Loq'laj Muheb'aal, li wank sa' xjayal releb'l li iq': 21che'wanq ka'k'aal xna'ajeb' li roq li tz'alamche' yiib'anb'ilaqeb' rik'in plaat: ka'kab' xna'ajeb' li junjunq chi tz'alamche'. 22Taayiib' ajwi' waqib'aq tz'alamche' ut taak'eheb' chirix li Loq'laj Muheb'aal, sa' rokeb'l li saq'e, 23ut wiib'aq chik reheb' li xxuk li Loq'laj Muheb'aal, toj chirix, 24chapchooqeb' chirib'ileb' rib' chalen taq'a toj taqe'q, toj sa' li xb'een argoya. Jo'kan taa'uxmanq rik'in li wiib' chi tz'alamche' li taak'eemanq sa' xkab'ichaleb' li xuk. 25Waqxaqib' b'i' li tz'alamche' li taak'eemanq rik'in waqlaju xna'ajeb' li roq: ka'kab' xna'ajeb' li roq li junjunq chi tz'alamche'.\n26“Taayiib' ajwi' oob' chi che' rik'in akasya, ut te'q'e'eb'aaq chiruheb' li tz'alamche' chi xk'atq li Loq'laj Muheb'aal; 27taayiib' oob' chik reheb' li tz'alamche' li wankeb' junpak'al ut oob' chik reheb' li tz'alamche' li te'ok chirix li Loq'laj Muheb'aal, sa' rokeb'l li saq'e. 28Li che' li taak'eemanq chi q'eq'o sa' xyi li Loq'laj Muheb'aal, taanume'q sa' xyiitoq xteram li tz'alamche', taa'elq chi nim ut taawulaq chi tz'e. 29Taaletziheb' rix li tz'alamche' rik'in oor ut taayiib' x'argoyil rik'in oor li te'nume'q wi' li che' chi q'eq'o. Taaletzi ajwi' rix eb' li che' a'in li te'q'e'eb'aaq. 30Taaxaqab' li Loq'laj Muheb'aal jo' chanru kik'ute'k chawu sa' li tzuul.\n31“Taayiib' jun li t'ikr rik'in kaqinoq' ut moraad, rik'in kaqjorinkil noq' ut b'aqb'il liin li jwal chaab'il; ut taayiib' chi pikb'il wiib' kerubín li te'wanq chiru. 32Taat'uyub' a'an chiru kaahib' chi oqech yiib'anb'ilaqeb' rik'in akasya, che'wanq xchapleb' oor ut kaahib' xna'ajeb' li oqech; taaletziheb' rix rik'in plaat. 33Taat'uyub' li t'ikr rub'el li chapleb' ut aran, chi xjunpak'alil li t'ikr, taak'am li xLoq'laj Kaaxil li Sumwank: li t'ikr a'an taak'anjelaq cheru re naq jalan jalanq xna'aj li Sant ut li q'axal Sant.a 34Taak'e li xtz'apb'al li xLoq'laj Kaaxil li Sumwank sa' xb'een a'an, sa' li na'ajej q'axal Sant xk'ab'a'. 35Chiru li t'ikr taak'e li meex, ut chiru li meex li xna'aj kanteel, sa' li Loq'laj Muheb'aal, sa' xjayal rokeb'l iq'; ab'an li meex taak'e sa' xjayal releb'l iq'.\n36“Taayiib' ajwi' chi pikb'il jun li t'ikr rik'in kaqinoq' jo'wi' moraad, rik'in kaqjorinkil noq' ut b'aqb'il liin li jwal chaab'il cho'q re rokeb'aal li Muheb'aal. 37Taayiib' oob'aq li oqech rik'in akasya ut taaletziheb' rix rik'in oor, yiib'anb'ilaqeb' ajwi' rik'in oor li xchapleb'; ut chirix chik a'an taayiib' oob' xna'ajeb' li oqech rik'in q'anch'iich'.